
C  a  \)  u  t    I. 

QUID   GRAMMATICI    DE  ADIECTIVO  PRAEDICATIVO 
EXISTIMAVERINT. 

Quicunque  operam  et  diligentiam  in  aureae  quae  dicitur 
aetatis  poetis  Latinis  collocaverunt,  eos  intellexisse  necesse 
est,  consuetudinem  illam  syntactieam  ponendi  adiectiva  vice 
adverbiorum,  quam  neque  ullius  aevi,  neque  ullius  sermo- 
nis  scriptores  Latini  prorsus  refornridaverunt ,  horum  arte 
ad  perfectionem  quandam  et  maturitatem  adductam  esse. 
Cuius  rei  quasi  testes  locupletissimi  excitari  possunt  non- 
nulli  viri  docti,  qui  in  carminibus  illorum  poetarum  illu- 
strandis  hanc  constructionem  summatim  tractaverunt .  In 
horum  numero  sunt  Bentleius,  cuius  adnotatio  ad  Hor.  Epist. 
II,  1,  167  huc  pertinet,  Heindorfius,  cf.  adn.  ad  Hor.  Serm. 
II,  6,  30,  al.,  Dissenus,  Huschkius,  ad  Tib.  El.  I,  7,  53, 
Holtzius  ad  Lucret.  de  nat  rer.  II,  359 :  syntaxis  Lucr.  lin. 
p.  151,  Hertzbergius  ad  Prop.  El.  I,  12,  6;  praeterea  quaest. 
Propert.  II  c.  6  §  26  p.  142. 

Unde  vero  haec  scribendi  licentia  orta,  quibus  finibus 
terminata  esset,  cum  neque  carminum  Latinorum  interpre- 
tes,  neque  artium  grammaticarum  auctores  satis  subtiliter 
quaesiverint ,  si  non  componere  litem,  quae  adhuc  sub 
iudice  est,  at  certe  rem  promovere  institui  materia  existi- 
matoribus  parabili  exponenda.  Qua  in  re  ita  versabor,  ut 
primum  quid  viri  docti  de  adiectivi  praedicativi  vi  ac  natura 
inde  ab  artis  grammaticae  primordiis  statuerint  breviter 
exponam:  deinde  examinatis  recentiorum  ratiouibus  uberius 
demonstrem,  quam  late  pateat  haec  constructio  apud  poetas 
Latinos  usque  ad  aevi  Augustei  exitum. 

Praemonendum  vidctur,  me  in  exhibendis  antiquorum 
grammaticorum  tcstimoniis  in  usum  meum  convertisse  libros 
qui  feruntur  Steinthali  „  Geschichte  dcr  Sprachwissenschaft 

bei  den  Griechen  und  Koemern"  et  Schoemanni  „Lehre  von 
den  Kcdetheilen  nach  dcn  Alten"  (ubi  v.  p.  157  sq.). 

Aristoteles,  a  quo  principium  capiendum  cst  omnibtts, 
qui  ad  antiquorum  hominum  doctrinam  grammaticam  acccs- 
suri  sunt ,   cum  adverbiorum  natura  bene  perspecta  —  Top. 

VI,  10;  Steinthal.  1.  1.  p.  260  sq.  —  formas  wcpeUfuoQ,  tzouq- 
riKtijg  in  7ztd).osiQ  dvofiavcov  referret,  non  curasse  videtur, 
quae  ratio  syntactica  inter  adverbia  et  adiectiva  inter- 
cederet. 

Atque   primi    Stoici   philosophi    teste    Diogene  Laertio 

VII,  57  haud  multum  a  quaestione  de  adiectivo  praedicativo 
movenda  afuisse  censendi  sunt,  quippe  qui  nomine  Qfjpa 
id  quod  nos  dicimus  praedicatum  —  „  Praedicatswort "  — 
significaverint:  qua  de  re  Priscianus  nos  certiores  facit 
(Inst.  gramm.  II,  4,  16  p.  54  Hertz.) :  „adverbia  nominibus 
vel  verbis  connumerabant  et  quasi  adiectiva  verborum  nomi- 
nabant."  Quamquam  Schoemannus  cum  adverbium  7calai 
in  verborum  comprehensione  exempli  gratia  excogitata 
„Tavva  7iaXai  eylvsTo"  ex  Stoicorum  sententia  ad  praedi- 
catum  referendum  esse  doceat,  idem  adversatur  quominus 
adiectivum  Ttakaia  in  sententia  illius  simili  xama  7ialala 
eoTiv  pace  Stoicorum  praedicato  attribuatur.  Neque  enim 
in  ea  definitione  adiectivis  praedicatum  ornantibus  ullum 
locum  concessum  fuisse  ideo  existimat,  quod  haec  vis  illis 
non  propria,  sed  interdum  ex  arbitrio  scriptorum  addita  sit. 
In  medio  igitur  relinquendum  videtur,  num  Stoicis  in  scru- 
tanda  potestate  vocabulorum  haec  figura  unquam  turbas 
fecerit. 

Iam  quaerendum  est  de  illa  orationis  parte,  cui  nomen 
87tLQQr]f.ia  inscriptum  fuit.  Cuius  classis  fines  adeo  non  certi 
erant,  ut  Etymologici  Magni  auctor  p.  78,  52  sibi  ipsi  quae- 
renti:  «t  7ioicov  ^ieqwv  %ov  Xoyov  yivexaL  %a  hcLQQi^iaxa; 
responsum  ferret:  e/.  7cavxcov.  Unde  non  est  mirum  quod 
nata  est  levissima  appellatio  7xavdemrjgy  quae  quid  sibi  velit 

Charisii  verbis  docetur  [II,  194  Keil.]:  „oinnia  in  se  capit 
quasi  collata  per  saturam,  concessa  sibi  rerum  varia  po- 
testate."  Tamen  his  finibus  non  circumscriptum  esse  ad- 
iectivum  praedicativum  ex  Dionysii  Thracis  verbis  perspi- 
citur,  qui  LcioQitua  esse  voluit  tuegog  loyov  cx/J.lt  ov  vaTa 
Qr]jLiaTog  ?.ey6cievov  mk.  [Steinthal.  p.  570]. 

Laus  adiectivi  praedicativi  primum  notati  Aristonico 
illi  Aristarcheo  tribuenda  est,  qui  eius  notitiam  profitetur 
in  his  enuntiatis  Homericis  expediendis  [quamquam  haec 
exempla  nihil  faciunt  ad  rem  demonstrandam] : 

Ay  186:  pacr/J,  Xfri ,  'Iql  zayeia,  —  ad  quae  verba 
notis  Aristarcheis  signata  ille  adnotavit:  otl  ov  yjxt'  stvI&e- 
tov  to  Tayela,  aXV  dvul  tov  Tayecog ,  oiov  vai  „TOTe  uoi 
Xccvol  evgela  yticov."  (J  182).  Idem  ad  *F  287:  „TayJeg  d* 
\7z7xrfe  ayeq&ev"    docet,   otl    uvtl  /.leaoTi^Tog  tov  Tayjiog,    ov 

YMTCX    TCOV    IZC71&WV. 

In  historia  huius  doctrinae  porro  tractanda  confitendum 
est,  ea,  quae  saeculis  inter  granimaticos  Alexandrinos  et 
tempora  nostra  interiectis  de  adiectivo  praedicativo  dispu- 
tata  sunt,  merito  tenebris  obruta  iacere.  Etenim  cum  Ro- 
manorum  grammatici  clarissimi  in  hac  syntaxis  parte  ab 
antiquis  per  se  haud  ita  multum  exculta  ne  hilum  quidem 
recederent  a  Graecorum  ratione7  medii  aevi  studia  partim 
doctrinae  antiquae  miseris  frustulis  aegre  sustentata,  partim 
ad  impolitam  librorum  sacrorum  latinitatem  tamquam  &eo- 
iivevGTov  exacta,  partim  in  scholiasticorum  distinctionibus 
minime  laetis  abdita  vix  pertinuisse  videntur  ad  adiectivum 
praedicativum. 

Velut  Petrus  Elias,  qui  vixit  duodecimo  saeculo 
p.  Chr. ,  cum  occasio  aptissima  dicendi  de  hac  consuetudine 
poetica  oblata  esset  dissertatione  proposita  de  „modis  signi- 
fieandis"  in  hac  sententia  acquiescit  (cf.  Thurot,  extraits 
de  divers  manuscripts  Latins  pour  servir  a  1'histoire  des 
doctrines  grammaires  au  moyen  -  age ,  2  ieme  partie  de  tome 
XXII  des  notices  et  extraits  de  la  bibliotheque  imperiale, 
Paris  1869  —  p.  154)  : 

„  Est  alius  modus  significandi  vel  consignificandi  deter- 
minare  qaalitatem  actionis  vel  passionis  que  per  verbum 
significatur,  propter  quem  repertum  est  adverbium."  — 

Neque  accuratius    de  praedicati  accessionibus   quaesi- 

visse  videntur  qui  saeculis  insequentibus  grammaticam  pro- 
fessi  sunt.  Ex  his  Michael  de  Marbais,  qui  saeculo  XIII 
p.  Chr.  in  Francogallia  doctrinae  grammaticae  laude  fioruit, 
item  hanc  subtilem  quaestionem,  quam  auspicatus  est,  omi- 
sisse  videtur,  cum  haec  scriberet  (Thurot  1.  I.  p.  226, 
Chap.  IV  §  VI,  des  principes  de  construction) : 

„Tempus  non  est  principium  constructionis  verbi  cum 
nomine  vel  pronomine  nec  a  parte  ante,  nec  a  parte  post, 
cum  nullum  requirat  modum  significandi  similem  vel  pro- 
portionalem  ei.  .  .  Utrum  autem  ipsum  sit  principium  con- 
struendi  verbum  cum  adverbio,  de  hoc  est  dissensio  inter 
nostros  doctores.  Sed  quid  de  his  sit  sentiendum  visum 
est  alibi." 

Quid  quod  Rudimannus  in  institutionibus  illis  gramma- 
ticis,  quibus  homines  proximi  saeculi  summa  cum  verecundia 
auscultabant  (p.  372  —  73  a  MDCCXXIX),  satis  habet  huic 
figurae  nomen  antimeriae  tribuisse  V  Antimeriam  autem 
esse  dicit  alterius  partis  orationis  pro  altera  positionem. 

Nostra  autem  aetate  viri  docti  quaerere  coeperunt,  num 
per  ingenium  linguae  Latinae  adiectivum  vice  adverbii 
poni  possit. 

Ac  nescio  an  Godofredus  Hermannus  pro  auctore  haben- 
dus  sit  mirae  illius  doctrinae,  qua  itcm  Reisigium,  Thier- 
schium,  alios  imbutos  fuisse  Haasius  docet  (Vorlesungen 
iiber  latein.  Sprachwiss.  §  8).  Qui  Kantianae  philosophiae 
principiis  ad  artem  grammaticam  translatis  contenderunt, 
ita  positionis  et  negationis  categorias  in  adiectivum  et  in 
adverbium  cadere,  ut,  sermonis  abundantia  recisa,  altero 
utro  carere  possimus.  Iam  vero  Hermannus  in  libro  de 
emendanda  ratione  Graecae  grammaticae  —  p.  128  —  non 
nisi  vitio  linguae  Graecae  Latinaeque  fieri  dicit,  ut  nomen 
adiectivum  vel  cum  verbo  substantivo  coniunctum  particulae 
loco  legatur:    „id  quod,"    inquit,  „clarissime   e  Germanica 


lingua  cognoscitur,  cuius  in  hac  quideni  re  admirabilis  veri- 
tas  est  atque  simplicitas.  Nos  enini  non  nomen  ad- 
iectivum  iungimus  substantivo,  sed  adverbium,  ut 
in  his:  das  pferd  ist  gut,  besser,  am  besten,  plane  ut  rei 
natura  postulat,  simplicis  conditionis  nota  cum  subiecto 
copulata." 

Quae  explicatio  licet  iam  dudum  explosa  sit  a  posteris, 
eodem  loco  habenda  est  atque  multa  ingeniosorurn  hominum 
errata:  quibus  litterae  maiora  debent  incrementa  quam  alio- 
rum  inventis.  Atque  illa  Hermanni  sententia  gratam  prae- 
buit  occasionem  amplius  quaerendi  de  adverbii  ratione 
syntactica. 


Caput   II. 

QUAE  RATIO  INTER  ADIECTIVUM  PPAEDICATIVUM 
ET  ADVERBIUM  INTERCEDAT. 

Ad  hanc  quaestionem  spectant  ea  quae  Charisius  de 
notione  adverbii  Latini  —  non  ex  suo  ingenio  ille  quidem, 
sed  ex  memoria  grammaticorum  antiquiorum  —  praecipit  — 
Institut.  Gramm.  lib.  II,  13  (p.  180  Keil.) :  „Adverbium  est 
pars  orationis  quae  adiecta  verbo  significationem  eius  inplet 
atque  explanat."  —  Finibus  huius  definitionis  paullo  ampli- 
ficatis  Fr.  Luebkerus  docet  (Grammatische  Studien  I:  Stu- 
dien  zur  Syntax  des  Adiectivums  und  Adverbiums  in  den 
alten  Sprachen,  Parchim  und  Ludwigslust  1837  p.  63,  2): 
adverbium  a  Latinis  eo  consilio  usurpatum  esse,  ut  ea  ipsa 
orationis  pars,  qua  qualis  sit  alterius  partis  natura  indice- 
tur,  accuratius  describatur.  Quam  legem  ille  lingua  ver- 
nacula  sic  elocutus  est:  „das  Adverbium  bezeichnet  eine 
Accidenz,  die  erst  wieder  an  anderen  Accidenzen  vorhan- 
den  ist." 

Hanc  adverbii  vim  non  primariam  illam  quidem,  sed 
usu  atque  ratione  corroboratam  plane  diversam  esse  ab 
adiectivi  significatione ,    per  se  patet:    huius    ope  enim  non 

quo  modo  se  habeant  aut  vcrba  quaedam  aut  substantivi 
euiusdam  attributa,  led  qualis  sit  uatura  substantivo  nomini 
insita  ccrtiores  fieri  solemus. l 

Permutatis  igitur  illis  orationis  partibus  exsistit  quae- 
dam  verborum  ambiguitas  —  id  quod  recte  Haasius  obser- 
vavit  1.  1.  p.  129  —  quam  ut  effugerent  Caesar,  Cicero, 
optimi  prosae  orationis  scriptores,  adiectivum  adverbii  vica- 
rium  esse  perraro  voluerunt. 

Cum  poetae  vero  —  atque  etiam  historici  Latini,  de 
quibus  in  proprio  excursu  alio  tempore  dicam  —  adiectivo 
praedicativo  faverint,  facere  non  possumus  quin  quaeramus, 
quo  consilio  ducti  aut  quibus  exemplis  permoti  illi  huc  deve- 
nerint.  —  Atque  causas  duas,  quibus  commoti  Latini  olim 
adiectivum  adverbio  praetulerint,  Rothius  praebet  in  ex- 
cursu  XXIII  ad  Tac.  Agr. :  primum  quod  adiectivorum  quo- 
rundam  forma  adverbialis  aut  omnino  non  aut  raro  in  usu 
fuerit  —  velut  adverbia  a  scriptoribus  Latinis  repudiata 
adiectivorum  totus,  tacitus,  occultus,  diversus,  incautus — , 
deinde  quia  adverbiorum  quorundam  sonus  aures  offenderit. 
Quorum  argumentorum  illud  cum  non  possit  nisi  pervesti- 
gatis  omnibus  scriptoribus  latinis  ad  liquidum  perduci,  con- 
tentiore  studio  persequi  nolo  in  quaestione  sermoni  poetico 
solum  destinata:  quamquam  concedo,  etiam  in  meam  pro- 
vinciam  inde  aliquid  lucri  redundare  posse.  Qua  ratione, 
ne  ea  res  plane  a  me  omittatur,  adiectivum  iners  in  his 
versibus  Propertii,  Gratii  expeditur: 

Prop.  El.  III,  32,  20:  tendis  iners  docto  retia  nota  mihi. 


1)  De  adverbiorum  etymologia  qui  certiores  fieri  cupiant,  mate- 
riam  diligenter  collatam  invenient  in  Leopoldi  Schroederi  libello: 
„Ueber  die  formelle  Unterscheidung  der  Kedetheile  im  Griechischen 
und  Lateinischen."  Von  der  histor.  -  philolog.  Facultat  der  Kaiserl. 
Universitat  zu  Dorpat  gekronte  Preisschrift.  Leipzig  1874  [ubi  v.  p.  473]. 

Singulas  quaestiones  de  adverbiorum  origine  habuit  Corssenus 
locis  quibasdam  operis  docte  confecti:  „Ueber  Aussprache,  Vocalismus 
und  Betonung  der  Lateinischen  Sprache."  2  voll.  2  Aufl.  Leipzig  1868 
und  1870  [ubi  v.  indicem]. 

Grat.  Cyn.  113:    Ne   cessaret   iners  in  vulnere  massa 

ferino. 
Cui  adiectivo  auctoritas  succurrit  Charisii  (inst.  Gr.  p.  185 
Keil.):  „neque  omnia  tamen  quae  rs  litteris  terminantur  in 
adverbia  transeunt ,  sicut  concors , —  iners  quoque  habet 
dubitationem  an  omnino  in  adverbium  transire  pos- 
sit."1  (cf.  Hor.  c.  III,  5,  36). 

Altero  Kothii  argumento  quomodo  utendum  sit  cum 
frustra  quaesiverim,  nescio  an  vir  de  litteris  Latinis  optime 
meritus  aurium  iudicio  nimium  tribuerit. 

Item  non  sufficit  ad  hanc  litem  dirimendam  quod 
Zumptius  suspicatus  est  granim.  lat.  §  682.  cum  doceret, 
poetas  huic  usui  favisse  aut  quod  adiectivis  maiorem  de- 
scribendi  vim  inesse  putarent,  aut  quia  iibenter  a  trito  ser- 
mone  recederent:  quamquam  utrique  argumento  veri  aliquid 
inesse  concedo. 

Iam  ut  omittam  Kuehneri  sententiam  —  gramm.  lat. 
vol.  II.  —  qui  censet,  sermonem  Latinum  et  Graecum  in 
condicione  rei  quae  agatur  ad  agens  nomen  referenda  ima- 
gines  praebere  multo  vividiores  et  expressiores  quam  nostra 
lingua  —  Bernhardyus  aliqua  ex  parte  verum  vidisse  vide- 
tur  (Wissenschaftl.  Syntax  der  griech.  Sprache  p.  334  —  35), 
cum  hac  ratione  animis  eorum  qui  legerent  aspectum 
rei  agendae  —  singulis  temporis  momentis  propo- 
sitis  —  obiici  diceret. 

At  enim  Luebkerus  (1.  1.  p.  37  sq.)  recte  sensit,  saepe 
summo  iure  actionis  cuiusdam  qualitatem  referri  tamquam 
ad  causam  efficientem  ad  animum  illius,  qui  in  ea  re  ex- 
antlanda  versetur. 

Artificio  autem  quodam  poettco,  non  ratione  effectum 
esse  Naegelsbachius  monet  (Lat.  Stilistik  p.  223)  ut  non 
solum  ad  sententiae  subiectum,  verum  etiam  interdum  ad 
obiectum  a  poetis  adiectivum  praedicativum  adderetur.  Quod 


1)  Etiam  adiectiva  amens,  demens  huc  pertinent,  quorum  in 
adverbiis  evitandis  omnes  poetae  sibi  constitisse  videntur.  cf.  Verg. 
Aen.  II,  91:  II,  314,  321:  IV,  279;  Tib.  El.  I,  6,  46;  I,  9,  78;  Ov. 
Am.  II,  4,  4. 

quidcm  cum  cx  mctrica  ratione,  tnni  c  mero  arbitrio  pen- 
dcre  apparet:  sed  quam  late  pateat  hoc  variandi  stu- 
dium,  commodissime  intellegere  licet  inspicientilms  disser- 
tationem  J.  A.  Voigtii ,  de  adiectivis  Horatianis ,  Hal.  a.  1840. 
Ceterum  de  hac  quam  vocant  casuum  hypallage  disserucrunt 
Hertzbergius  —  quaest.  Prop.  II,  6  p.  143  §  24  — ,  Haasius 
—  adn.  ad  Reisig.  Scholas.  p.  634  — ,  Ungerus  —  de  C. 
Valgii  Ruii  poematis  commentatio ,  Halis  1845  p.  54  sq., 
237  sq.,  460. 

Restat  ut  dicam  e  quibus  fontibus  adiectivi  praedi- 
cativi  usum  ad  classicos  quos  dicimus  poetas  Latinos  mana- 
visse  existimaverint  viri  docti. 

Exstiterunt  sane  olim  qui ,  laudabili  diligentia  adhibita, 
in  historiam  adiectivi  praedicativi  inquirerent.  A  quibus 
proiecta  est  opinio  illa  de  huius  constructionis  origine  Graeca, 
quae  videlicet  commoditatis  speciem  prae  se  ferens  vel  in 
nostram  aetatem  permanavit. 

Imprimis  ut  Graeco  ex  fonte  universum  hunc  morem 
ductum  esse  demonstraret ,  laborabat  et  sudabat  Vechnerus 
Aurimontanus  in  libro  summa  cum  doctrina  confecto  qui 
inscribitur  Hellenolexia.  Qui  spectans  ad  versus  illos  Ho- 
mericos : 

y&itbg  t(h'i  t.iETa  Salza,  — 
7tavvv%ioi  ftev  ETisira  Ka^Tptofidarvreg  ^Ayjatol 
Salvvvvo,  — 
ad    Theocritianum :    dU/jzojQ    oo&ptog   xohkvgSojv   aliosque 
versus  poetarum  Graecorum  linguae  Latinae  usum  ab  eius- 
modi  exemplaribus   pendere   putabat.     In  Vechneri   senten- 
tiam  a  multis  sine  ulla  dubitatione  repetitam  —  ut  aliorum 
nomina  omittantur  —  editores  Horatii  Mitscherlichius ,  Orel- 
lius,  Schmidius  discesserunt.     Quae  doctrina  cum  posita  sit 
in    diligenti    versuum    quorundam    observatione ,    qui  nitent 
floribus  ex  Graecia  Romam  translatis,   tamen  in  universum 
removenda  est.     Nam    antiquiore    latini   sermonis   usu  per- 
vestigato  rectius  iam    de   multis    graecismis  qui   olim  dice- 
bantur  iudicatum   est.     Ac  summo   iure  Draegerus  in  syn- 
taxi  historica  (I  p.  325)    exempla  quaedam   adiectivi  prae- 

dicativi  ex  fabulis  Plantinia  repetita  quasi  speeimina  rudia 
imitationis  elegantioris  enumerat.  x 

Quae  cum  ita  sint,  operam  a  me  suseeptam  haud  in- 
utilem  iore  spero,  si  rem  eo  deducere  mihi  contigerit,  ut 
poetarum  aetatis  Augusteae  consuetudinem  et  per  se  expli- 
carem,  et  quae  ex  antiquiore  poesi  Latina  illis  proposita 
fuisse  videntur  adiectivi  praedicativi  vestigia  proferrem. 

Imprimis  autem  in  hac  figura  poetica  ad  certas  leges 
revocanda  ii  mihi  videntur  erravisse,  qui  solum  ad  ad- 
iectivorum  genera  quaedam  huic  consuetudini  faventia 
spectabant,  velut  Bernhardyus  ab  adiectivis  ad  quanti- 
tatem  pertinentibus  ut  a  vetustissimis  praedicati  ad- 
iectionibus  proficiscitur,  Xaegelsbachius  primo  loco  ea  habenda 
esse  dicit,  quibus  animi  motus  significentur,  Handius 
(Lehrbuch  d.  lat.  Stils  p.  379)  adiectiva  temporali  na- 
tura  praedita  omnibus  ceteris  praeferenda  esse  affirmat. 

Ab  hisce  explicandi  modis  recedenti  mihi  quaestio 
bipartita  eaque  ita  instituenda  videtur,  ut  exordium  dispu- 
tationis  capiam  a  generibus  verborum,  quibus  adiectiva 
vice  adverbiorum  apposita  sunt:  tum  vero  adieetiva, 
quorum  formam  adverbialem  poetae  illi  reformi- 
dare  solebant,  examinem. 

Sed  antequam  ad  rem  tractandam  aggrediar,  confiten- 
dum  est,  consulto  a  me  rationem  non  habitam  esse  pro- 
lepticae  quam  vocant  constructionis  adiectivorum, 
ad  quam  —  ut  ait  Kuehnerus  in  arte  gr.  vol.  II  p.  179 
§  64  c  —  sermonis  poetici  scriptores  eum  ad  finem  confu- 
gerunt,  ut  qualitatis  alieuius  notio,  aut  verbo  aut  alia  parte 
sententiae  efficienda  tamquam  perfecta  repraesentaretur. 
De  qua  constructione  praeter  Bernbardyum,  Kuehnerum, 
alios  disseruit  YVellauerus  —  Xeue  Jahrbucher  f.  Philologie 
und   Paedagogik  I  Suppl.  Heft  1,    Lipsiae  1831,    „addita- 


.  1)  Cf.  Vigeri  Eotomagensis  de  praecipuis  Graecae  dictionis  idio- 
tismis  librum  ed.  Godofr.  Hennannus,  praef.  p.  XXIV:  ,,Linguae  omni 
—  suus  quidam  est,  ac  singularis  genius  et  certis  quasi  formulis 
i  lligatus." 

menta  ad  Veehneri  Hellcnolcxinm."  *  Solum  va  transeursii 
moneo,  etiani  banc  construendi  rationem  apud  Latinoa  anti- 
quissimam  esse.  Of.  Plaut.  Trin.  I,  2,  19;  Aulul.  I,  1,  36,  al. 


C  a  p  u  t    III. 

DE  VERBORUM  GENERIBUS,  QUIBUSCUM  ADIECTIVA 
PRAEDICATIVA   CONIUNGEBANTUR. 

1.    DE  VERBI  SUBSTANTIVI  VICARIIS. 

A  verbo  substantivo  adiectivum  praedicativum  requiri 
in  additamento  aliquo  qualitativo,  nomini  tribuendo  vetus 
est  gramniaticorum  lex. 

Ad  quam  legem  non  est  mirum  quod  accommodata 
sunt  ea  verba,  quae,  primaria  significatione  attenuata,  paene 
in  verbi  substantivi  notionem  cesserunt.  Quam  et  notionis 
et  constructionis  mutationem  deprehendisse  mihi  videor  in 
vivendi  verbis:  vivere,  vigere,  spirare,  annos  ex- 
igere,  simil.  Quod  iam  pridem  cum  ab  aliis,  tum  a  Doe- 
derlinio  perspectum  est,  qui  in  adn.  ad  Horat.  Serm.  II, 
2,  135  verbum  vivere  esse  dicit  „ein  kraftiger  lautendes 
Synonynmm  von  esse."  —  Huc  accedunt  ea  verba,  quae 
simplici  vivendi  notioni  leves  quasdam'  condiciones,  ut  ita 
dicam  accidentia  adiungunt:  quae  cum  in  partes  diversissi- 
mas  spectent,  tamen  in  eo  consentiunt  quod  illius  verbi 
rationem  sequuntur.  Quo  loco  verba  exstare,  manere, 
durare,  iacere,  al.  habenda  esse  existimo. 

Atque  haec  dicendi  consuetudo ,  quae  ad  vitae  rationes 
pertinet ,  cum  sit  per  se  probabile ,  eam  ex  vitae  quotidianae 
sermone  in  poeticum  sermonem  irrepsisse,  tum  hisce  ver- 
sibus  comicorum  in  sermonem  vulgarem  vindicatur: 


1)  Ad  sermonem  epicum  Graecum  spectans  Nitzschius  de  inter- 
pretatione  in  prolepticam  partem  admittenda  quaedam  congessit  in 
adn.  ad  Hom.  /,  234:  item  Schaeferus  ad  Gregor.  Corinth.  p.  533,  1047 
,,adiectivorum  usum  peculiarem  —  prolepticum  dicas"  —  apud  poetas 
Graecos  perstrinxit:  cui  de  Homero  fidem  non  habet  Bernhardyus. 

Plaut.  Amphitr.  IV,  2,  3  vivas  aetatem  miser. 

—  Bacchid.  IV,  3,  3:    Incredibilis  imposque  animi, 
inamabilis,  inlepidus  vivo. 

—  Mil.  IV,  8,  10  hodie  stulta  viveret. 

cf.  Plaut.  Aulul.  III,  2,  5;  Capt.  IV,  2,  48;  Cas.  II,  6,  51; 
8,  53;  Menachm.  V,  5,  10;  Merc.  III,  4,  20;  V,  2,  56;  Rud. 
II,  1,  1;  Trinumm.  II,  2,  109. 

Vix  huic  loco  conveniunt  versus  illi,  in  quibus  adiecti- 
vum  vivus  cum  vigendi  aut  vivendi  verbo  coniunctum  legi- 
tur,  velut  Naevii  qui  fertur  versus  —  Incert.  fab.  III  — 
109  —  Rib.: 

Cuius  facta  viva   nunc  vigent,    qui   apud    gcntes  solus 

praestat. 

Nam  adiectivum  vivus  aut  quasi  proleptice  appositum 
videtur  verbo,  aut,  quo  vigendi  vis  maior  fiat,  explicandum 
est  ex  geminandi  studio  in  vulgari  sermone  usitato.  De 
qua  geminatione  conferenda  sunt  ea  quae  Lorenzius  expo- 
suit  proleg.  ad  Plaut.  Pseudol.  p.  40  sq. x  —  Eandem  ser- 
monis  vulgaris  ubertatem  observare  licet  in  his  versibus 
Plautinis : 

Pseudol.  I,  3,  103:  dum  ego  vivos  vivam. 

—  I,  5,  93:    Tu   vivos    vives:    tu   mi  hercle  argentum 
dabis. 

In  posteriore  versu  adiectivum  vivos  a  Ritschelio, 
Brixio  praeeunte,  additum,  ab  Lorenzio  comprobatum  est, 
ut  versus  numeri  complerentur :  quae  emendatio  ne  ab  aucto- 
ribus  ipsis  quiclem  pro  certa  habita  est,  cum  versus  ex- 
plendi  causa  etiam  vocem  ipsus  post  „hercle"  inseri  posse 
dicerent. 

Non  semper  a  Plauto  adverbium  reiectum  esse  in  vivendi 
verbo  illustrando  0.  Seyffertus  demonstravit ,  stud.  Plaut. 
Progr.  des  Soph.  -  Gymnas.  zu  Berlin  1874,  cum  versum 
Aulul.  IV,  1,  1  emendaret. 


1)  Figurae  huius  quam  dicunt  etymologicae  exempla  quaedam  ex 
iuferioris  aetatis  scriptoribus  Graecis  delibata  Bernhardyus  congessit 
Paralipom.  synt.  Graec.  p.  32. 

Cetcruiu  dc  vivcudi  vcrbo  apud   Plautura  dixerunt  Pa 
reus  ad  Rud.  II,  1,  1  et  Brixius  ad  Trin.  JJ,   L09. 
Illa  excmpla  autein  Terentius  secutus  est: 
Andr.  IV,  5,  3:  paupcr  viverct. 
Eunuch.  V,  8,  1 :  vivit  fortunatior. 
Heautontim.  II,  4,  11:  desertae  viviraus. 
Hecyra  V,  4,  21:  vivat  blandior. 
cf.  L.  Afran.,    Privign.  VIII    (252  Rib.):    Vixisti    tristis, 
durus,  difficilis,  tenax. 

—  VI  (250  Rib.):  Nemo  illa  vivit  carie  curiosior. x 
Apud  Lucret.  quaedam  alia  verba  singulari  paene  ra- 

tione  verbo  substantivo  substituta  sunt,  velut  constare, 
patere,  durare,  iacere,  a  quibus  verbum  illud  re- 
praesentatur ,  singulari  quadam  diuturnitatis  significatione 
auctum. 

Constare,  patere: 

I,  956  sq. :  pervideamus,  utrum  finitum  funditus  omne 
constet,     an    immensum    pateat    vasteque    pro- 

fundum. 

II,  424:  at  contra  quaecunque  molesta  atque  aspera 
constat  (scil.  figura). 

—  469:  cum  squalida  constent. 

—  694,  724:  paria  omnibus  omnia  constent. 

IV,  148  sq.  (150  Lachm.):    splendida  quae  constant. 
Durare: 

V,  59  sq. :  animi  natura  —  nativo  primum  consistere  cor- 
pore  creta  |  nec  posse  incolumis  magnum  durare  per 
aevum. 

Forma  incolumen,  quam  Lacnmanno  teste  codex 
oblongus  et  antiquiores  quidam  libri  impressi  exhibent,  et 
quam  Hieronymus  Avantius  in  incolomem  mutavit,  sine 
dubio  a  Marullo  „incolumis"  scribente  recte  emen- 
data  est. 


1)  Cicero    sine   dubio    serraonem   vulgarem   imitatus    est   ad  Att. 
lib.  3  ep.  5:  ego  vivo  niiserrimus  et  maximo  dolore  conflcior. 

Exstare,  iacere: 

IV,  889  sq.  (892  sq.  Lachm.,  M.) :  et  aer  |  scilicet  ut  debet 
qui  semper  mobilis  exstat. 

V,  1004  (1006  Lachm.,  M.):    improba  naucleri  ratio  cum 

caeca  iacebat. 

Hoc  versu,  quem  Lachmannus  Sverdsioeum  secutus  ut 
spurium  delevit,  uti  non  dubito,  cum  adhibita  Munronis 
emendatione  („naucleri"  pro  „navigi")  illa  verba  vacua 
mihi  ab  omni  suspicione  videantur. 

Ex  carmine  Lucretiano  tamquam  ex  communi  fonte 
poetae  aevi  Augustei  usum  verbi  substantivi  tali  ratione 
personati  repetiverunt.  Itaque  apud  Vergilium,  quem 
constat  saepius  verba  Lucretiana  imitatum  esse,  et  apud 
Ovidium  hi  versus  exstant: 

Verg.  Gorg.  II,  37:  Neu  segnes  iaceant  terrae. 

Ovid.  Heroid.  XIX  (XX),  109  sq. :  Hoc  est,  mihi  crede, 
quod  aegra  |  ipso  nubendi  tempore  saepe  iaces.  cf. 
Trist.  V,  2,  7. 

Met.  III,  78:  interdum  longa  trabe  rectior  exstat. 
Duo  codices  exhibent  exit:  quod  Heinsius  probat.     Utrum- 
que  cum  dici  potuerit,    probabilius  videtur  verbum  exstat, 
quod  iterum  legitur  apud  Ovidium: 

Ex  Ponto  II,  10,  46:    qui  semper  liquidis  altior  exstat 

aquis. 
Quam  facile  iacendi  verbum  cum  adiectivo  aliquo  coalescat, 
apparet   ex   participiis   huic  verbo  saepe  additis,    e  quibus 
quamquam  sunt  aliena  ab   hoc    loco   tanien   ad   usum  verbi 
illustrandum  pauca  exempla  adscribam. 

Ov.  Met.  I,  149:  victa  iacet  pietas. 

—  VHI,  114:  superata  iacet  (sc.  patria). 

VII,  527:  exitium  superabat  opem,  quae  victa  iacebat. 
Heinsius,  qui  metuit,  ne  hoc  posterius  hemistichium  sit  ab 
aliena  manu,  non  perspexit  quid  sibi  vellet  haec  imago:  ab 
exitio  enim  personato  Ovidius  dixit  vexari,  pedibus  calcari 
ipsos  medicos,  qui  cum  aliis  antea  opem  ferre  non  possent, 
victi  appellati  sunt. 

Redeo  ad  vivendi  verba  cum  adiectivis  coniuncta, 
quae  a  sermone  vulgari  profeeta  saepe  leguntur  in  poBte- 
riorum  poetarum  carminibus,  ut  apud  Catullum: 

VIII,  10:  nec  miser  vive. 

X,  33:  sed  tu  salsa  male  ac  molesta  vivis. 
„salsa"  scripsi  ex  Schraderi  coniectura,  cum  libri  nihil 
certi  exhiberent  (0.  tulsa,  G.  tu  insula  teste  Bachrensio): 
quamquam  quod  Itali  coniecerunt  „insulsaa  item  non  alic- 
num  videtur  ab  hoc  loco.  Invita  Minerva  autem  a  Baehren- 
sio  adiectivum  mulsus  in  hunc  versum  illatum  est: 

sed  tu,  mulsa,  mala  et  molesta  vivis. 
Supervacaneam  denique  esse  Guarini  mutationem  mala  pro 
male,    quam   Baehrensius    amplexus   est,    ea  docent   quae 
Orellius  ad  Hor.  c.  I,  17,  25  adnotavit  (cf.  Schraderi  emend. 
Catull.  p.  15). 

C.  VII,  7: 

Quis  me  uno  vivit  felicior? 
Huc  item  pertinet  fragmentum  quoddam  Ciceronianum: 

Arat.  fr.  XVI  (Orelli  ed.  2.  —  Lactant.  Inst.  I.  V.  c.  5  §  5): 

Malebant  tenui  contenti  vivere  cultu. 

Horatius,    quem    iam  Bentleius   observavit  amatorem 
esse  adiectivorum  pro  adverbiis  positorum  (cf.  adn.  ad  Epist. 
II,  1,  167),   cum   aliis  verbis  huic  loco  convenientibus  tum 
his  usus  est. 
vigere: 

c.  III,  9,  4:  Persarum  vigui  rege  beatior. 

ib.  v.  8:  Komana  vigui  clarior  Ilia. 
regnare: 

c.  III,  38  sq. :   qualibet  exsules  in  parte  regnanto  beati. 

—  Epist.  I,  2,  10:   ut  salvos  regnet  vivatque  beatus. 
Eadem  ratio  valet  in  verbo  exulare  pro  exulem  esse 

a  Lucilio  usurpato: 

Lucil.  Sat.  II,  2  (7)b:    MiilL  II,  44  Lachm.  vincat  licet  et 

vagus  exulet  exlex. 

vivere: 
Hor.  c.  II,  3,  5:  seu  maestus  omni  tempore  vixeris. 

—  c.  III,  26,  1:  Vixi  puellis  nuper  idoneus. 

Hor.  c.  III,  27,  14:  et  niemor  nostri,  Galatea,  vivas. 

—  Serm.  II,  2,  135:  Quocirca  vivite  fortes. 

—  Epist.  I,  3,  29:    Si  patriae  volumus,   si  uobis  vivere 

cari. 
Eadeui   huius   verbi   significatio  iuvenitur  c.  II,  3,  5;  Serm. 
I,  1,  3;  3,   142;  4,  98;  6,  <d8  sq.,  II,  2,  135;  6,  96;  7,  8  sq., 
Epist.  I,  2,   10;  3,  29.  II,  2,  157. 

—  Serm.  I,  4,  108  sq. :    ViveTem   uti   contentus  eo    quod 

mi  ipse  parasset: 
Nonne  vides,  Albi  ut  male  vivat  filius  atque 
Baius  inops'?1  magnum  documentum,  ne  patriam  rem 
Perdere  quis  velit  .  .  . 

Iam  ex  Vergilio,  Tibullo,  Propertio,  Ovidio  quae- 
dam  profero  exempla  ad  hanc  consuetudiuem  confirmandam : 
Verg.  Aen.  III,  493:  Vivite  1'elices. 
Tib.  El.  II,  6,  53:  satis  anxia  vivas. 
Pseudotib.  III  (Lygdant.)  5,  31:  vivitefelices  memo- 

res  et  vivite  nostri. 
Prop.  El.  I,  16,  12:  turpior  et  saecli  vivere  luxuria. 

—  II,  9,  3:   Penelope  poterat  bis  denos  salva  per  annos 
vivere. 

—  III  (II),  32,  62:  semper  vive  meo  libera  iudicio. 

—  V  (IV),  11,  46:   Viximus   insignes  inter  utramque 

facem. 
Semel  apud  Propertium  locuin   verbi   vivere   verbum  spi- 
rare  tenet: 

III  (II),  24,  5:    Quodsi    tam   facilis   spiraret   Cynthia 

nobis. 
Ex  Ovidio  haec  exempla  mihi  praesto  sunt: 

Am.  III,  9,  37  sq.:   Vive  pius,    moriere    pius  cole  sa- 

cra,  colentem 
Mors  gravis  a  templis  in  cava  busta  trahet. 

(Sed  cf.  Tib.  El.  I,  3,  25:   „pie  dum  sacra  colis,"  — 
quibus    verbis   adducor    ut   credam,    Ovidium   supra  verba 

1)  Minimc  haerenduin  esse  in  adiectivo  inops  cum  adverbio  male 
consociato  ad  unius  verbi  explanationem,  Kritzius  demonstravit  ad  Sall. 
Jug.  XXXI,  2  cf.  Lorenz.  ad  Plaut.  Pseud.  570,  Brix.  ad  Plaut.  Trin.  268. 

„sacra  colere"  ad  similitudinem  cum  verbis  antecedentibus 
instituciidani  cum  adicctivo  coniunxisse). 

Met.  X,  567  sq. :  per  opacas  innuba  silvas  |  vivit. 
Trist.  III,  4,  43  sq. :  Vive  sine  invidia,  inollesque  inglo- 
rius  annos  |  exige. 

Quos  modo  enumeravi  versus  animo  repetenti  non  dubia 
apparebunt  incrementa,  quae  ars  poetarum  in  hoc  verborum 
genere  excolendo  paulatim  fecerit.  Unum  restat  de  quo 
accuratius  quaerendum  videtur:  quomodo  factum  sit,  ut 
Lucretius  contracta  illa  quam  Holtzius  dixit  enuntiatione 
uteretur,  cuius  vestigia  apud  antiquiores  poetas  non  exstant, 
post  eum  multi  presserunt. 

Ac  nescio  an  apud  Lucretium  aliquid  valuerit  Ennius, 
cuius  libros  ab  eo  diligenter  lectos  esse  constat  (cf.  quae 
Vahlenus,  Ilbergius  docuerunt  de  verbis  clara  clueret1 
ab  Lucretio  ex  Ennio  repetitis  —  Vahlen,  quaest.  Enn. 
p.  XXI;  Ilberg.,  Qu.  Enni  annal.  libri  primi  frgm.  Diss. 
Bonn  1852,  adn.  ad  fr.  3). 

Semel  Lucretium  in  hoc  dicendi  genere  si  non  imita- 
tum  esse  at  certe  adaequasse  Grraecurn  sermonem  Munro 
demonstravit  in  his  versibus  explanandis: 

Lucr.  V,  101  sq.:   nec  tamen   hanc  possis   oculorum  sub- 

dere  visu 
nec  iacere  indu  manus,  via  qua  munita  fidei 
proxima  fert  humanum  in  pectus  templaque  mentis. 
Hi     versus     manaverunt    ex     Empedoclis     versibus 
(356  sq.  Stein.): 

Ova  1'otlv  ;celaoaod'  oud'  dqjdal/LiolOLV  iqjr/iTOv 


1)  Suspicor,  item  Propertium  memorem  fuisse  huius  constructionis 
Ennianae ,  cum  scriberet  El.  I,  12,  6:  Cynthia  nec  nostra  dulcis  in 
aure  sonat. 

Contra  Lachmannum,  qui  cum  non  intellegeret,  ut  ipse  confite- 
tur ,  quid  esset  dulcis  —  sonat,  dulcis  —  sonus  coniecit,  Hertz- 
bergius  librorum  scripturam  defendit  multis  exemplis  allatis,  quibus 
illustraret  suam  ipsius  interpretationem:  ,,ut  dulcis  praedicato  eodem 
modo  additum  sit,  quo  saepissime  veteres  ita  adiectivis  usos  esse  vide- 
mus,  ut  nostrae  linguae  ingenium  secutus  adverbinm  malis." 

cH/*£T£Qoig  rj  yjEQGi  lafielv  rjjteQ  ye  [sieyiGrrj 
riei&ovg  dv^QOJJTOLGLv  d/na^LTog  elg  (pQtva  TiiTZTeL. 

2.     DE  VERBIS  AFFECTUUM. 

Altero  verborum  genere,  quod  a  poetis  aevi  Augustei 
adiectivo  praedicativo  ornabatur,  ea  verba  comprehendun- 
tur,  quibus  animi  motus  sive  in  laetam  sive  in  tri- 
stem  partem  exprimuntur:  quibuscum  in  eodein  numero 
habenda  videntur  verba  laudandi,  vituperandi,  hila- 
randi,  similia:  his  enim  illae  animi  commotiones  in  lucem 
proferuntur. 

Quae  verba  ut  ex  reliquorum  niultitudine  eximerem 
adductum  me  esse  confiteor  verbis  0.  Seyfferti,  qui  in  com- 
mentatione  supra  meinorata ,  cum  varias  quaestiones  Plau- 
tinas  tractaret,  multis  exemplis  propositis  docuit  (p.  8): 
„cum  affectuum  verbis  similibusque  Plautum  sem- 
per  adiectivum  miser,  adverbium  misere  nunquam 
coniunxisse." 

Ad  hanc  observationem  in  artem  et  praeceptum  quod- 
dam  revocandam  ex  multis  exemplis,  quibus  Seyffertus  usus 
est,  pauca  elegi: 

Mil.  gl.  8:    „Quae   (machaera)    misera   gestit  stragem 

facere  ex  hostibus." 

Truc.  I,  2,  93:  „horresco  misera." 

Pseud.  784:  „metuo  miser." 

Stich.  349:  „miserae  algebunt." 

Epid.  III,  1,  1:   Exspectando   exedor  miser   atque    ex- 

enteror. 
Augustei  aevi  poetae  autem  hac  in  re  non  modo  antiquita- 
tis  memoriam  diligenter  amplexi  sunt,  sed  multo  latius 
patet  apud  eos  illa  licentia,  quam  adhuc  in  uno  adiectivo 
„miser"  respeximus,  cum  translata  sit  ad  magnam  adiecti- 
vorum  copiam,  quibus  ad  verba  amoris,  odii,  gaudii,  dolo- 
ris,  laudis,  vituperationis  novum  aliquod  momentum  addi 
solet.  Deinde  quae  ornamenta  apta  videbantur  ad  animi 
affectum  significandum ,  haec  item  pertinere  facile  intelle- 
gimus  ad  ea  verba,  quibus  actiones  quaedam  illis  affectibus 

2 

directae  signiticantur:  e  quibus  eum  alia  tum  verba  abstra- 
here,  invadere,  urere,  pretium  rependere  oomme- 
moranda  sunt.  —  Utque  accuratius  haec  lex  in  sermone 
poetieo  aevi  Augustei  definiri  possit,  variorum  poetarum 
versus  quosdam  enumero : 

Vergil.  Aen.  II,  655:    Rursus   in  arma  feror  mortcmque 

miscrrimus  opto. 

—  I,  514  sq. :  avidi  coniungere  dextras  |  ardebant. 

—  XII,  3:  ultro  implacabilis  ordet. 
Horat.  Epod.  XIV,  13:  ureris  ipse  miser. 

Serm.  I,  3,  135  sq. :   urgueris  turba  circum  te  stante  mi- 

serque  |  rumperis. 
carm.  I,  15,  23  sq. :   urguent  impavidi  te  Salaminius  j 

Teucer,  te  Sthenelus. 
I,  12,  37  sq. :    Regulum    et    Scauros  —  gratus    insigni 

referam  Camena. 
I,  28,  23  sq. :    ne    parce    malignus   arenae  ossibus  .  .  . 

particulam  dare. 

I,  38,  6:  sedulus  curo. 

II,  10,  2  sq. :   neque  dum  procellas  j  cautus  horrescis. 

III,  5,  17  sq. :    si  non    periret   immiserabilis  |  captiva 
pubes. 

periret  scripsi  contra  Lachmannum  et  Hauptium,  qui  for- 
mam  perires  praetulerunt :  saepius  enim  ab  Horatio  in  ver- 
borum  terminationibus  et,  at,  it  genuina  productio,  quae 
apud  homines  aevi  Augustei  paene  omnino  in  oblivionem 
cesserat,  restituitur.  Cf.  Brix.  prf.  ad  Plaut.  Trin.  p.  18  qui 
illos  locos  Horatianos  collegit. 

III,  11,  46:  quod  viro  clemens  misero  peperci. 

III,  21,  9  sq. :  non  ille  —  te  negleget  horridus. 

III,  23,  18  sq. :  non  sumptuosa  blandior  hostia  |  mollivit 
aversos  penates. 

III,  24,  32:  sublatam  ex  oculis  quaerimus  invidi. 
Distinctionem ,   quam  Holderus   ante  adi.   invidi  posuit, 
sustuli. 

III,  29,  26:  urbi  sollicitus  times. 

IV,  8,  23  sq. :    si    taciturnitas    obstaret  meritis   invida 
Romuli?    Cf.   Epod.  XI,    19;    XVI,    13  sq.;   XVII,  2; 
XVII,  56.  Serm.  I,  9,  65: 
male  salsus  |  ridens  dissimulare. 

Similis  constructio  legitur  apud  Tibullum  El.  I,  2,  89: 
At  tu,  qui  laetus  rides  mala  nostra,  caveto. 

Hor.  Serm.  I,  3,  85  sq. :  acerbus  |  odisti  et  fugis. 
Scholium   Pseudoacronis ,   quod    Reisigius    secutus   est, 
acerbum  praefert:  quae  mutatio  nullius  pretii  est. 

II,  3,  7:  immeritusque  laborat  iratis  natus  paries  dis 

atque  poetis. 
II,  7,  26:  aut  quia  non  firmus  rectum  defendis. 
II,  6,  29:  Quid   vis,    insane,    et   quas  res  agis?  impro- 

bus  urget  |  iratis  precibus. 
Gesnero ,  Hindorfio ,  Doederlinio,  qui  vocem  improbus 
ad  antecedens  verbum  repetendam  esse  contenderunt,  oppo- 
sita  est  ea  distinctio,  quam  ipse  ad  exemplar  editionum 
Hauptii,  Holderi  expressi.  Recte  enim  Wuestemannus  iudi- 
cat,  fieri  non  posse  quin  adiectivum  improbus  ad  verba 
urget  iratis  precibus  referatur. 

Epist.  I,  7,  62:  mirari  secum  tacitus.  cf.  Epist.  I,  6,  55; 
I,  8,  12;  I,  16,   70;  I,   18,   75;  A.  P.  188. 
Transeo  ad  ceteros  poetas. 
Tibull.  eleg.  I,  9,  37  sq.  *:  at  non  ego  fallere  doctus  |  ter- 
gebam  humentes  credulus  usque  genas. 

II,  3  71  sq.  (74  sq.  Baehr.):  tunc,  quibus  adspirabat  Amor, 
praebebat   aperte  |  mitis  in    uinbrbsa    gaudia  valle 

Venus. 

III,  6,  61  (Pseudotib.  I  Lygd.  el.  —  Baehr.):  sollicitus 

repetam  tota  suspiria  nocte. 

IV,  1,  133  sq.  (Pseudotib.  II,  Paneg.  Messal.  —  B.): 
laetior  eluxit  structos  super  ignis  acervos. 

(purior  pro  laetior  man.  2  in  cod.  G.). 


1)  Numeri  sunt  editionis  Hauptianae. 

Prop.  El.  I,  6,  12:   ah,    pereat   si    quis   lentus  amare 

potest 

[,  18,  25  sq.:   oninia  consuevi  timidus    perferre    super- 
bae  |  iussa 

III  (II),  20,  1  sq. :  quid  fles  |  anxia  captiva  tristius  An- 

dromacha  ? 

IV  (III) ,  8,  5:  tu  vero  nostros  audax  invade  capilios. 
Ovid.  Am.  I,  8,  95:    Ne    securus    amet    nullo    rivale, 

caveto.    cf.   Heroid.  XVIII  (XIX),  109.   Ex    Ponto  III, 
6,  59  sq. 

II,  10,  4:  Ecce  duas  uno  tempore  turpis  amo. 

III,  11,  35:  Odero,  si  potero  si  non,  invitus  amabo. 
Met.  III,  18:    auctoremque    viae    Phoebum    taciturnus 

adorat. 

IX,  244:  totoque  libens1  mihi  pectore  grator. 

Fast.  V,  275:  Talia  dicentem  tacitus  mirabar. 
Cum  his  exemplis  congruerent  verba  Catulli  in  Baehrensii 
editione  c,  LIV,  119:  „quae  misera  in  gnata  tabet  deper- 
dita  leta,"  si  ea  vere  Catulliana  essent.  Sed  cum  verbum 
„tabet"  in  codicibus  scriptum  non  sit  (codicum  enim  scri- 
ptura  haec  est:  „quae  misera  in  gnata  deperdita  leta"), 
omnes  veritatis  numeros  habet  versus  ab  Lachmanno  resti- 
tutus : 

„quae  misera  in  gnata  deperdita  laetabatur." 
Etenim    quae    Maehlius    illi    obiecit    (Fleckeis.  annal.  1871 
p.  351),  ea  nimis  temere  dicta  sunt. 

Grat.  Cyn.  152  sq. :   sive  indomitos  vehementior  hostis 
nudo  Marte  premas. 

3.    DE  VERBIS  VENIENDI  ET  QTJIESCENDI. 

Venio  ad  tertium  verborum  genus,   cui  adiectiva  prae- 
dicatum    illustrautia    iam    inde    ab    litterarum   Romanarum 


1)  De  adiectivo  libens,  quod  in  talibus  enuntiatis  pro  sollemni 
formula  habitum  est  inde  a  Plauti  temporibus  (cf.  Trin.  IV,  1,  2  al.), 
vide  adn.  Oudendorpii  ad  Sueton.  Claud.  cp.  XXVIII  (p.  613).  —  cf. 
volens  propitius  Plaut.  Curc.  I,  1,  48,  al.:  Liv.  VII,  26,  4  et  saepius. 

incmiabulis  tributa  sunt,  —  ad  veniendi  et  quiescendi 
verba,  a  quibus  tota  ratio  horum  verborum  profecta  esse 
et  ad  varia  verborum  genera  permanasse  videtur.  Cum  his 
enim  quae  a  Romanis  coniuncta  habebantur  adiectiva,  im- 
primis  ea,  quae  celeritatem,  tempus,  locum,  ordinem  signi- 
ficant,  paulatim  se  insinuabant  in  quamvis  agendi  speciem. 

Rationem  horum  verborum  perspecturo  mihi  succurrit 
Hertzbergius  —  quaest.  Propert.  c.  II  §  26,  p.  142,  qui  ab 
his  aliqua  ex  parte  expleri  dicit  verbi  substantivi  vices, 
velut  Prop.  El.  II,  1,  2:  „Quaeritis  —  unde  meus  veniat 
mollis  in  ore  liber."  „Nam,"  inquit,  „praedicati  vim 
non  in  verbo  veniat,  sed  in  mollis  positam  esse,  ablati- 
vus  post  praepositionem  in  docet,  frustra  a  criticis  tentatus. 
Nec  tamen  prorsus  perinde  est,  ac  si  dixeris:  mollis  in  ore 
est.  Nam  ita  motus  significatio ,  in  quo  mollities  versuum 
cummaxime  apparet,  tolleretur. " 

Ea  omnia  recte  mihi  disputata  videntur,  nisi  quod  ex 
numero  exemplorum,  quae  ab  illo  enumerata  sunt,  ea  remo- 
venda  sunt,  quae  ad  participii  perfecti  passivi  usum  prae- 
dicativum  pertinent,  cum  per  se  in  talibus  enuntiatis  haerere 
non  soleamus,  ut  in  his: 

Prop.  El.  I,  5,  32:  non  impune  illa  rogata  venit. 
III,  1,  8:  exactus  tenui  pumice  versus  eat. 

Quam  bene  haec  explicatio  cum  doctrina  in  prima 
huius  capitis  parte  exposita  concinat,  facile  perspicitur: 
itaque  illam  hoc  capite  quodammodo  continuabo. 

Neque  vero  alienum  videtur  monere,  Ciceronem,  qui 
ceterum  abhorret  a  poetarum  illis  artificiis,  in  epistolis  ad 
Atticum  teste  Naegelsbachio  —  Lat.  Stilistik  §  82  —  ad- 
iectivum  nullus  pro  adverbio  non  solum  cum  eundi  ver- 
bis  coniunxisse. 

Ac  ne  quis  Graeci  sermonis  similitudinem  reputans 
existimet,  saltem  horum  verborum  constructionem  post  divul- 
gata  litterarum  Graecarum  studia  in  Romanorum  carmina 
irrepsisse,  —  nam  abundat  sermo  Graeeus '  adiectivis 
(temporalibus ,  localibus,  aliis)  quibus  huius  generis  verba 

distinguebantur  l  —  iam   ex   antiqua  Romanoruni   potisi  ex- 
empla  quaedam  proferam. 

Atque  primum  quideni  se  offerunt  verba  advenirc, 
egredi,  redire,  abire,  exsilire,  insilire,  confugere, 
praecurrere,  cedere,  se  corripere,  opperiri,  stare, 
similia. 

Quae  leguntur  cum  in  aliis  veterum  poetarum  versibus, 
tum  in  his  Plautinis: 

Mostell.  III,  1,  46  sq. :    Numquam    potuisti   mihi  |  magis 
opportunus  advenire. 
Hic   versus    utilis    est   ad   defendendum   Truculenti  versum 
IV,  3,  78,  quem  Spengelius  in  adn.  exemplis  duobus  2  illu- 
stravit: 

Sed  nimium  pol  opportuna  eapse  eccam  egreditur  foras. 
Rud.  IV,  3,  88:  tu  abi  tacitus  tuam  viam. 
(cf.  Verg.  Aen.  IV,  306.  tacitusque  mea  decedere  terra). 
Merc.  I,  2,  72:   Quin   abi   hinc  dierectus  tuam  in  pro- 
vinciam. 
cf.  Capt.  III,  4,  103;  Cas.  I,  15;  Merc.  IV,  4,  16;  Poen.  I, 
1,  32;  Rud.  IV,  4,  126.     Ex   his    exemplis    tamen    minime 
sequitur,  versum  Plautinum  Poen.  I,  2,134,  qui  in  omnibus 
editionibus  quibus  uti  poteram  adverbialem  formam  exhibet 
mutandum  esse: 

Mi.  Bellula  hercle!   Ag.  I  dierecte  in  maxumam  malam 

crucem. 
Coniirmatur  enim  ea  lectio  versu  Trin.  456  R.  (457  Brix): 
Abin  hinc  dierecte?  .  .  . 

Cas.  III,  5,  8:   Num    quid    est   quod  huc  timida  atque 

exanimata  exiluit  foras?  cf.  Rud.  II,  3,  36. 
Mostell.  V,  2,  14:  Sed  tu  istuc  quid  confugisti  in  aram 
hanc  inscitissumus? 


1)  Cf.  Kruegeri  gramm.  Graec.3  §  57,  5,  4:  oo&Qtog,  de-vTeocaog, 
TQircaog  xt)..  —    cccpixETO,    alipvidtog ,    yooviog ,     imoonovSog ,    vnai- 

xtQLOg.    .   . 

2)  Alterum  supra  attuli:  Mostell.  III,  1,  47;  alterum  (Rud.  III, 
5,  23),  in  quo  adiectivum  cum  verbo  substantivo  positum  est, 
supervacaneum  videtur  [,,mihi  opportuna  hic  esset."] 

Cum  Ritschelius  ad  h.  L  apte  inspici  iubeat  Bentleianam 
adnotationem  ad  Hor.  Epist.  II,  1,  167,  in  qua  adiectivum 
inscitus  pro  adverbio  inscite  interdum  a  poetis  positum 
esse  quibusdam  exemplis  demonstratur  [imprimis  Plauti  vss. 
Trucul.  I,  1;  Bacch.  IV,  10],  non  est  cur  formam  insci- 
tissumus  cum  vocativo  commutatam  esse  Lorenzio  affir- 
manti  credamus. 

Stich.  II,  2,  69  —  70    (v.  394  —  395):    ego    huc    citus  | 
praecucurri. 

Merc.  III,  4,  15:  Tristis  cedit. 

Mil.  IV,  4,  62:  hilarus  exit. 

Epid.  IV,  2,  13:  Quid  stas  stupida? 

Pseud.  I,  3,  74:  Inanis  cedis:  dicta  non  sonaut.  x 
Quibus  versibus  Plautinis  addendi  sunt  hi  Terentiani: 

Heautontim.  I,  1,  98:    Ita   corripuit   derepente  tacitus 
sese  ad  filiam. 

Eun.  IV,  6,  16:  Odiosa  cessas. 
Ex  fragmentis  tragicorum,    comicorum,    Livii   Andro- 
nici,  Ennii,  Lucilii  accedunt  ad  illa  verba  haec : 

se  proripere,  vagare,  introcurrere,  incedere, 
transnare,  vestigare,  volare,  se  cohibere: 

L.  Attius,  Ter.  [VI  —  645]:   in   medium   proripit  sese 
ferox. 

M.  Pacuv.  Med.  [VII  225]:  Quid  tandem?  ubi  ea  est? 
quod  receptast?  Exul  incerta  vagat. 
Ribbeckio,  qui  cum  traditam  formam  incerta,  ab  muta- 
tionibus  Vossii,  Bothii  („incerta  an,  incertan"),  Bergkii 
(„incerto")  tutaretur,  de  hoc  versu  bene  meritus  est,  asti- 
pulari  dubito  in  eo  quod  illam  foimam  omisso  nomine 
via  explicat.  Suspicor  enim  neque  vero  pro  certo  affirmare 
ausim,  hanc  formam  nominativum  singularis  repraesentare, 
cuius  extremam  litteram  a  olim  productam  fuisse  constat. 
Quae  quidem  suspicio  mota  est  apud  me  versibus  duobus 
illis  Ennii,  qui  hanc  quantitatem  exhibent:  nam  cum  Ennio 


1)  Bergkii  emendatio  apud  Lorenzium :  ,,inanis  caedis  dicta: 
non  sonant"  omnino  ferri  nequit,  cum  adiectivum  inanis  a  cae- 
dendi  verbo  abhorreat. 

Pacuvius  cognatione  ct  usu  familiaritatis  adeo  coninnctua 
ftiit,  u t  exemplar  illius  poetae  apud  hunc  multum  valere 
deberet.  cf.  Corsseni  Aussprache  und  Vocalismus  d.  Lat, 
vol.  II.  p.  450. 

Iam  commemorandi  sunt  quidam  versus  comicorum: 
Naev.  fragm.  inc.  III  (56):    Dubii    faventem    pcr    fretum 

introcurrimus. 
Caecil.  Stat.    inc.  fab.  XXIII  (271  —  72):    si    quassantc 

capite  tristes  |  incedunt. 
S.  Turpil.  Hetaer.  II  (75):  Erus  stupidus  adstat. 
Trabea  incert.  fab.  I,  3  —  4:    de  inproviso    Chrysis    ubi 

me  aspexerit,  alacris  obviam  mihi  veniet. 
L.  Afran.  Cicenar.  I  (20  Rib.):  Sexte  o  frater  mi,  salve: 

quom  salvus  venis. 
Enniani  versus  hi  mihi  occurrerunt: 
Annal.  VI,  14  (208  —  9  V.):  mentes  rectae  quae  stare 

solebant. 
I,  19  (21):  transnavit  cita  per  teneras  caliginis  auras. 
I,  34  (41  sq.):   Postilla,  germana  soror,   errare  videbar  ! 

tardaque  vestigare. 
Atham.  (115  sq.  Vahl.,  110  sq.  Rib.):  ignotus  iuvenum  coe- 

tus  alterna  vice  |  inibat  alacris. 
epigramm.  I  (4)  V.  volito  vivus  per  ora  virum. 
cf.  Liv.  Andronic.  Odyss.  XXXIV  (fr.  45) :  [ex  rec.  Ottomari 
Guentheri ,  Oster  -  Progr.  d.  Frdr.  -  Wilh.  -  Gymnas.  z.  Greiffen- 
berg  i.  P.  1864]: 

At  celer    hasta  volans  per  —  rumpit  pectora  ferro. 
Agmen  antiquorum  poetarum  Lucilium  claudere  volo: 
Sat.  1.  XV,  5    (16  M.,    425  Lachm.):    diversu'   videbi- 

tur  ire. 
A  Lucretio  illud   verborum  genus  his  maxime  verbis 
auctum  et  amplificatum  est: 

fluctuare,  palari,  revisere,  dissultare: 

V,  261  sq.    umore  novo  mare,    flumina,    fontes  |  semper 
abundare  et  latices  manare  perennis. 

VI,  366  sq.:    ut    discordia    sit    rerum   magnoque   tumultu 
ignibus  et  ventis  furibundus  fluctuet  aether. 

V,  972  (973  Lachm.):   quaerebant   pavidi   palantes  no- 

ctis  in  umbris. 

II,  692:  non  quo  multa  parum  communis  littera  currat. 

III,  566  sq.  (568,  69  Lachni.,  M.):  nec  magnis  intervallis 
primordia  possunt  |  libera  dissultare.  .  . 

VI,  1194    (1196  Lachm.):    nec    nimio    rigidi    post    artus 

morte  iacebant. 

Qui  versus  a  Lachmanno  in  integrum  restitutus  est, 
cum  quae  tradita  sunt  verba,  rigida  post  artusmorte 
iacebant  .,sententiam  non  explerent." 

IV,  512  (514  Lachm.,  M.):  normaque  'si  fallax  rectis 
regionibus  exit. 

IV,  1095  sq.  (1103  Lachm. ,  M.):  nec  manibus  quicquam 
teneris  abradere  membris  |  possunt  errantes  incerti 
corpore  toto. 

I,  420  sq.:  nam  corpora  sunt  et  inane, 

haec  in  quo  sita  sunt  et  qua  diversa  moventur.  cf.  I,  428; 
II,  247;  III,  105. 

V,  630  (632  Lachm.):  flaccidiore  etenim  quanto  iam  tur- 
bine  fertur  j  inferior  quam  sol. 

Colore  Lucretiano,  qui  interdum  manifesto  deprehen- 
ditur1  in  M.  Manilii  astronomicon  libris,  etiam  hi  versus 
fucati  videntur: 

astronom.  I,  504  sq.:   Ille  ex  diverso  vertentem  surgere 

contra  |  obvius. 

II,  138  sq. :  Sed  solus  vacuo  veluti  vectatus  in  orbe  |  liber 
agam  cursus  non  occursantibus  ullis. 

—  415:  adversi  volitant,  sed  amant  communia  iura. 
(cf.  II,  520:  Quin  adversa  meant.) 


1)  Cf.  Manil.  Astron.  1,485  sq. :  Atque  ipsum  esse  deum,  nec  forte 
coisse  magistra  —  Ut  voluit  credi,  qui  primus  moenia  mundi  |  semi- 
nibus  struxit  minimis  inque  illa  resolvit.  Lucr.  de  nat.  rer.  1,  72  sq. : 
extra  |  processit  longe  flammantia  moenia  mundi.  —  Manilii  verba 
quae  exstant  I,  448:  ,,caeli  fnlgentia  templa"  nescio  an  potius  ad 
Ennii  ,,caeli  caerula  teinpla"  —  annal.  50  V.  —  quam  ad  Lucretium, 
qui  item  nomini  ,,templum"  favet,  referenda  sint. 


-     26     — 

II,  r>2K:    quodque    aeterna    manent    hominum    bella 

atque  ferarum. 
—  714:  Nc  vagus  ignotis  signorum  partibns  errcs. 

III,  517;   Luna  dabit  menses,    peragit  quod  rnenstrua 

cursum. 
cf.  III,  180.  V,  164,  207   (accepta   Jacobi  coniectura),  352, 
471,  678. 

In  Vergilii  carminibus  multa  huius  generis  exempla 
inveni:  e  quibus  quae  memorata  dignissima  videbantur 
subsequuntur : 

Georg.  I,  238  s*q. :  et  via  secta  per  ambas,  |  oblicus  qua 
se  signorum  verteret  ordo. 

II,  51  sq. :   cultuque  frequenti  |  in  quascunque  voces  artis 
haud  tarda  sequentur. 

III,  245  sq. :    Tempore    non    alio  catulorum  oblita  leaena 
saevior  erravit  campis. 

Aen.  I,  503:  Talis  erat  Dido,  talem  se  laeta  ferebat. 

II,  268  sq. :    Tempus  erat,    quo   priraa    quies    mortalibus 
aegris  |  incipit,  et  dono  divom  gratissima  serpit. 

III,  377  sq. :  quo  tutior  hospita  lustres  |  aequora. 

IV,  149  sq. :  haud  illo  segnior  ibat  |  Aeneas. 

V,  162:  Quo  tantum  mihi  dexter  abis? 

VI,  425:  Evaditque  celer  ripam  irremeabilis  undae. 
VIII,  75:  quocumque  solo  pulcherrimus  exis. 

In  Horatii  carminibus  quam  saepe  hoc  dicendi  genus 
inveniatur  paucis  versibus  potius  adumbrare  quam  accurate 
demonstrare  licet: 

c.  I,  19,  16:  mactata  veniet  lenior  hostia. 

c.  I,  38,  3  —  4:    Mitte   sectari,    rosa    quo  locorum  |  sera 

moretur. 
c.  II,  14,  1  —  2:  Eheu,  fugaces,  Postume,  Postume  |  la- 

buntur  anni.  cf.  Epist.  I,  2,  42. 
c.  IV,  4,  65:  merses  profundo,  pulchrior  evenit. 

cf.  c.  II,  8,  6  sq. 
c.  III,  7,  27:  Nec  quisquam  citus  aeque  |  Tusco  denatat 

alveo. 
c.  IV,  5,  7  —  8:  gratior  it  dies  |  et  soles  melius  nitent. 

Ex  hoc    versu   perspicitur ,    eundi    verbo    adiectivum, 
nitendi  verbo  adverbium  magis  accommodatum  esse. 
Epod.  XI,  15  sq.    Quodsi    meis     inaestuet    praecordiis 

libera  bilis. 
—  Serm.  II,  6,  98 :  domo  levis  exsilit. 
II,  7,  74:  Iam  vaga  prosiliet  frenis  natura  remotis. 
Ex  C.  Valgii  Rufi  carminibus  hic  versus  servatus  est 
(schol.  Veron.  ad  Verg.  Ecl.  7,  22  —  Unger,  de  C.  Valgii 
Rufi  poematis  p.  57): 

Solet  numeros  dicere,  Cinna,  tuos,  |  dulcior  ut  numquam 
Pylii   profluxerit   ore  |  Nestoris    (trad.  Pylio,   emend. 
Unger). 

Catullus,-  qui  raro  adhibuit  adiectiva  praedicativa, 
nulla  praebet  exempla  ad  veniendi  verba  pertinentia,  quae 
morem  poetarum  elegiacorum  excedant.  Itaque  exempla 
ex  Catullo  excerpta  propter  communem  et  structurae  gram- 
maticae  et  coloris  poetici  rationem  cum  versibus  Tibulli, 
Propertii,  Ovidii  commixta  et  consociata  proponere  insti- 
tui:  utque  ea  facilius  percenseri  possint,  eos  variorum  poeta- 
rum  versus,  qui  unum  atque  idem  verbum  continent,  con- 
iunctos  ponam: 

a)    Irc  —  cuni    verbis    corapositis  — ,    currere,    iter    facere 

s.  peragere. 

Catull.  XVII,  4:  Ne  supinus  eat. 

LXIII,  30:  Viridem  citus  adit  Idam  —  chorus. 
cf.  v.  42  et  Ov.  Met.  III,  562. 

Tib.  El.  I,  2,  29  sq.  (Baehrens.,  I,  2,  27  Lachm.): 

Quisquis  amore  tenetur,  eat  tutusque  sacerque 
qualibet. 

cf.  Prop.  El.  II,  34,  45;  Ov.  Heroid.  XVIII  (XIX)  92, 
Met.  II,  137;  IV,  69  sq. 

Tib.  El.  II,  5,  82:  omine  quo  felix  et  sacer  annus  eat. 
Baehrensius  cum  cod.  G  eat  scripsit,  quod  ipse  comprobo. 
Codd.  A.  V.  „erit." 

cf.  Ov.  Fast.  I,  188:    Et    peragat    coeptum   dulcis    ut 

annus  iter. 

Prop.  EL  l,  11.  3  sq.:   Et   modo    tam    celeres   mireria 

currcrc    lintres  \  ct  niodo    tam    tardas   iunibus   ire 
rates. 
cf.  Ov.  Heroid.  I,  8.  Trist.  V,  2,  52.  Tib.  El.  III,  1  (Pseu- 

dotib.  I)  3  sq.  cuni  adn.  Husclikii. 
Prop.  El.  II,    7,  16:    Non    mihi    sat    magnus    Castoris 

iret  equus. 
Huius  versus  praedicato,  ex  quo  paene  exstincta  videtur 
eundi  notio,  Propertiana  illa  licentia,  quam  ut  supra  dixi 
Hertzbergius  observavit,  confirmatur.  Ad  eandem  normam 
aestimandus  est  versus  El.  II,  7,  15,  in  quo  ut  corrupto 
Hauptius  obelum  ante  „vera"  posuit: 

quod  si  vera  meae  comitarent  castra  puellae. 

I,  4,  10:  Inferior  duro  iudice  turpis  eat. 

cf.  Ov.  art.  amat.  I,  7,  70:     Vilis     ad    amplexus    infe- 

rioris  eat. 
Prop.El.  II,  1,  31  sq. :  Nilum,  cum  tractus  in  urbem  |  septem 
captivis  debilis  ibat  aquis. 

—  III  (II),  19,  21  sq. :   non  tamen  ut  vastos  ausim  tem- 

ptare  leones 
aut  celer  agrestes  comminus  ire  sues. 

—  IV  (III),  12,  19:  Sed  securus  eas. 

Ovid.  amores  II,  7,  15  sq.:   Aspice,    ut   auritus  miseran- 
dae  sortis  asellus  |  Adsiduo  domitus  verbere  lentus  eat. 
III,  6,  20:  Sic  aeternus  eas. 

III,  6,  99:  Damnosus  pecori  curris,   damnosior  agris. 
III,  9,  9:  Aspice,  demissis  ut  eat  miserabilis  alis. 

—  Heroid.  Xni,  99:  de  nave  novissimus  exi.  |  cf.  Met. 
II,  115;  XI,  296. 

II,  409:  dum  redit  itque  frequens.  |  cf.  IV,  479.  II,  696. 

III,  571:  ab  obice  saevior  ibat.  |  cf.  Prop.  El.  I,  18,  14. 

VII,  776  sq.  non  ocior  illo  |  hasta,  nec  exutae  contorto 
verbere  glandes,  |  nec  Gortyniaco  calamus  levis  exit 
ab  arcu. 

VIII,  204  sq. :  ne,  si  demissior  ibis, 
unda  gravet  pennas,  si  celsior  ignis  adurat. 
Fast.  IV,  330:  unde  sinister  abit. 

IV,  519 :  sospes  eas. 

V,  67  sq. :  Et  meclius  iuvenuin  non  indignantibus  ipsis 
ibat,  et  interior,  si  comes  unus  erat. 

V,  470:  sub  terras  sanguinolentus  ea.s. 

—  Trist.  I,  8,  5:    Onmia   naturae  praepostera  legibus 
ibunt. 

III,  12,  37  sq. :    Rarus    ab    Italia    tantum    mare    navita 

transit: 

litora  rarus  in  haec  portubus  orba  venit. 
cf.  Trist.  IV,  7,  24;  ex  Ponto  IV,  10,  44. 

V,  1,  14:  Efficio,  tacitum  ne  mihi  funus  eat. 
cf.  Trist.  V,  12,  26;  Ex  Ponto  IV,  10,  34. 

Grat.  Cyn.  123:  ne  leve  vulnus  eat. 

b)    Venire,  pervenire,    linquere,  ferri,    cadere,  se  referre, 

reverti,  procedere,    delabi,  ruere,    ambulare,  vagari. 

errare,    fluere,    surgere. 

Catull.  XLV,  7:  Caesio  veniam  obvius  leoui. 
cf  Ov.  Fast.  I,  500;   Heroid.  VI,  43;   VIII,  97;  Met.  XV, 
730.  —  Ars  amat.  II,  57:  ego  praevius  ibo.  cf  Met.  XI,  65. 

LXI.  8  sq. :  laetus  huc  |  huc  veni. 
cf  Prop.  El.  I,  11,  2o,  Ov.  Heroid.  XII,  55,  Met  VII,  487, 
Fast.  V,  578  ;  Trist.  I,  5,  65. 

Cat.  LXIV,  108  sq. :  illa  procul  radicibus  exturbata  |  prona 
cadit. 
cf  Tib.  El.  IV,  10,  2  (Pseudotib.  IV,  4,  2);  Ov.  Met.  I,  508; 
XII,  361. 

Ex  Cic.  Arat.  hic  versus  relictus  est: 
(230,  Orelli  2.  ed.) :   Si  maluut  errare   vagae    per   nu- 

bila  caeli  (scil.  stellae). 
Grat.  Cyn.  115  sq. :  sed  lubricus  errat  |  mos. 
cf.  Ov.  Fast.  III,  111  sq. :    Libera    currebant   et  inobser- 
vata  per  annum     sidera. 

Idem  couferendus    est  in  Fast.  I,  122;  VI,  647,  Trist. 
IV,  2,  59. 

Tibull.   El.  I,  7,  64:    Caudidior    semper    candidior- 

que  veni. 

cf.  II,  5,  7;  Ov.  Trist.   II,  142;  V,  5,   14. 

Tih.  EL  I,  9,  4:  Bera,  tamen  tacitis  poena  vcnit  pedibus. 
ef.  Prop.  El.  III,  4,  5.  Ov.  cx  Ponto  IV,  8,  l  sq. 

Tib.  El.  II,  3,  41:    mors    propiorqne   venit.  |  cf.  Tib. 

El.  IV,  1,  159. 
Prop.    El.   II,  4,  48:    Post    vcnit    assueto    niollis    ad 

arva  iugo. 
11,34,81:  Non  tamen  baec  ulli  venient  ingrata  legenti. 
V  (IV),  11,  17:  Immatura,  licet,  tamen  buc  non  noxia 

veni. 
III  (II),  31,  1:  Quaeris,  cur  veniam  tibi  tardior. 
cf.  Ovid.  Fast.  III,  350.  Ibis  132. 

Ovid.  ars  amat.  III,  674:   Prona  venit  cupidis   in  sua 

vota  fides. 
Met.  II,  838:  solitoque  celer  delabere  cursu.  cf.  IX,  765. 
VII,  99:  laetusque  in  tecta  recessit. 

Qui  versus  teste  Hauptio  refert  Apollonii  verba  (Argon. 
3,  1147):  Yjcoi  'Iyocov  \  elg  fTaQOvg  /xci  vTta  /xyaQidvog  coqto 
vho&ai. 

Ov.  Met   VII,  647  sq. :    ecce   venit  Telamon    properus, 
foribusque  reclusis  |  dixit. 

Heinsius  probat  lectionem  a  codd.  Lovaniensi  et  al- 
tero  Tvvisdenio  exbibitam  „ecce  meus  Telamon"  quasi 
concinniorem  nec  invenustam,  ut  verbum  venit  subintelle- 
gatur:  id  quod  teste  Jabnio  etiain  Botbius  praefert,  qui 
tamen  nou  subintellegit  cum  Heinsio  venit,  sed  ecce  refert 
ad  dixit.  Lectionem  illorum  duorum  codicum  perversam 
esse  eo  comprobatur  quod  adiectivum  properus  nunquam 
cum  dicendi  verbo  coniunctum  babetur. 

Met.  VII,  770:  effugit  et  celeri  non  segnior  alite  ludit. 
Heinsius  paucorum  librorum  fide  nisus,  in  quibus  „non 
sequius"  legitur,  non  secius  scripsit:  qua  coniectura  immi- 
nuitur  vis  sententiae.  Celeritatem  fugae  enim  celeritati 
alitis  non  cedere  ille  contendit.  Quod  vero  Jabnius  posuit 
non  segnius  plane  reiciendum  est,  cum  ludendi  verbum 
boc  loco  ita  ad  notionem  verborum  veniendi  accedat,  ut 
adiectivum  ei  tribuendum  videatur. 

Ov.  Fast.  II,  204:  Turbidus  hibernis  ille  fluebat  aquis. 

—  III,  25:    Languida    consurgit   nec    scit,    cur    lan- 

guida  surgat. 

—  III,  643  sq. :    velox   humili   super   arva  fenestra  |  se 
iacit; 

Ex  Ponto  I,  1,  20:  musaque  ad  invitos  officiosa  venit. 

c)   Haerere,    sedere,    iacere: 

Paene  omni  similitudine  caret  sed  tamen  ad  quiescendi 
verba   prope   accedit   quod   in   Ov.  Met.  XII  v.  570  legitur 
haerendi  verbum  adiectivo  ornatum: 
et  quae  levis  haeserat  alae, 
corporis  affixi  pressa  est  gravitate  sagitta. 
cf.  Tib.  El.  I,  10,  57  sq. :  At  lascivus  Amor  rixae  mala  verba 
ministrat,  |  inter  et  iratum  lentus  utrumque  sedet. 

Prop.  El.  I,  3,  1  sq. :  Qualis  Thesea  iacuit  cedente 
carina  |  languida  desertis  Gnosia  litoribus. 
En  mediocrem  collectionem  verborum,  quae  propter  notionis 
similitudinem  a  variis  poetis  Latinis  ad  eandem  regulam 
directa  sunt:  quae  regula  in  eo  versatur  quod  poetae  illi 
inde  ab  antiquissima  aetate,  cum  eundi  verbis  ute- 
rentur,  non  solum  ut  procedendi  modum  accuratius  descri- 
berent  ad  adiectiva  confugiebant,  sed  etiam  animum 
eius  qui  proliciscebatur  eiusmodi  nominibus  verbo  adiunctis 
designabant. 

Atque  hoc  aliqua  ex  parte  factum  videtur  propter  in- 
firmam  illam  condicionem  horum  verborum,  cum  ea  ad 
externas  res  tantum  spectarent  et  parum  apta  haberentur 
ad  hominis  reive  naturam  legentibus  proponendam.  Ex  quo 
fit  ut  desideretur  notionis  quoddam  supplementum  attributi- 
vum ,  quod  verborum  elegantiae  succurreret  auribusque  grave 
quiddam  inculcaret.  Hoc  munere  quae  fungerentur  aptis- 
sima  videbantur  ea 

adiectivorum  genera, 
de  quibus  in  capitibus  proximis  disseram. 

C  a  p  u  t    IV. 

DE  ADIECTIVORUM  GENERIBUS,  QUAE  NOMINALEM 
FORMAM  ADVERBIALI  PRAEEERUNT. 

1.     DE  ADIECTIVIS  LOCI,  TEMPORIS,  NUMERI. 

Ut  his  adiectivis  augendis  et  excolendis  inservirent 
Augustei  aevi  poetae  Latini  sine  dubio  effectum  est  assidua 
Graecorum  poetarum  lectione.  Etenim  si  in  buius  gencris 
vocabulis  percensendis  adiectiva  illa  pervulgata  excipiamus, 
quae  omnibus  litterarum  Romanaruin  aetatibus  communia 
sunt,  concedere  debemus,  in  comicorum  fabulis  fere  nullam 
sententiam  legi ,  in  qua  illud  7  quod  rei  quae  agitur  tribuen- 
dum  erat,  ad  agenteni  transferatur.  Itaque  cum  non  ita 
omnino  ab  antiquis  Romanorum  poetis  pendere  posteriores 
putem,  ut  admittere  dubitem  ad  baec  adiectiva  explananda 
quod  niulti  viri  docti  de  universis  adiectivis  praedicativis 
falso  suspicati  sunt,  —  memoriam  renovare  mihi  liceat 
versuum  illorum  Manilii,  qui  mire  concinunt  cum  quibusdam 
versibus  Ovidianis  ab  Arnoldio  1.  1.  allatis  * : 

astron.  I,  1  ...  8 :  Maximus  Iliacae  gentis  vates  —  cuius- 

que  ex  ore  profusos 
omnis  posteritas  latices  in  carmina  duxit. 

Homerici  autem  sermonis  imitatores  fuisse  poetas  Roma- 
nos  inde  ab  Livii  Andronici  temporibus  constat. 

Atque  praeter  eas  elocutiones  Graecas,  quarum  a 
Vechnero  1.  1.  mentio  facta  est,  alias  quasdam  partim  ex 
Homericis  carminibus  excerptas  partim  ab  eius  imitatoribus 
repetitas  itemque  dignas  quae  in  comparationem  vocentur 
Latinis  praemitto: 

Hom.   0  530:  V7trjoloi  &coQrf/&ivTE$. 

(cf.  Matthiae,  gramm.  graec.  p.  834). 

—  P  361:  xol  &  dy%iGTlvot  titLiixov. 

—  £    257:  7t£[,i7tTaloi  d'  ^iXyv^tTOv  £vQQ£iTi/v  r/.6jLi£0&a. 


1)  Am.  III,  9,  25  sq. :  „Adice  Maeoniden,  a  quo  ceu  fonte  perenni 
Vatum  Pieriis  ora  rigantur  aquis." 

Aesch.  Ag.  50:  vicaxoi  Xeyjcov  GTQOcpochvovvTai. 

Soph.  0.  T.  32:  Itdfiea^  ecpeGTioi. 

—  0.  C.  441:  Yjlavve   u'  e%  yfjg  %qovlov. 

Cum  his  autem  ita  congruunt  multi  elegantiorum  poeta- 
rum  versus,  qui  a  comicorum  sermone  longe  recedunt,  ut 
latinum  sermonem  ad  exemplar  dictionis  poeticae  Graeco- 
rum  expolitum  esse  appareat.  * 

Quae  ratio  in  huius  modi  exemplis  perspicitur: 

Hor.  Serm.  I.  6,  127  sq. :    Pransus    non    avide,    quantum 
interpellet  inani  |  Ventrediem  duraredomesticus  otior. 

II,  7,  28:  Romae  rus  optas,   absentem  rusticus  urbem 
tollis  ad  astra  levis. 

c.  III,  24,  9:  Campestres  melius  Scythae, 

Quorum  plaustra  vagas  rite  trahunt  domos, 

Vivunt. 
Quamquam  hoc  exemplum  si  quis  reiiciat,  iacile  patiar,  quia 
ambigi  potest,  utrum  adiectivum  campestris  ut  epitheton 
ornans  Scythis  additum  sit,   an  ad  vivendi  modum  accura- 
tius  definiendum  appositum. 

Proxime  accedunt  ad  haec  adiectiva  ea,  quae  primus 
Lucretius  vulgasse  videtur: 

avius,  obvius,  supinus,  obliquus,  laevus. 

nat.  rer.  II,  82:  avius  a  vera  longe  ratione  vagaris. 
Idem  adiectivum  redit  II,  229;  II,  740;  III,  463  sq.;  Verg. 
Aen.  XI,  810;  XII,  480.  X,  552: 

obvius2  ardenti  sese  obtulit. 
cf.  Lucr.  IV,  725  (727  L.),  III,  1039  (1041  L.),  IV,  33  sq., 
IV,  332  (309  L.);  IV,  1142  (1150  L.);  V,  401  sq.;  VI,  338  sq. 
Verg.  Aen.  X,  734;  770;  XI,  504. 

Adiectivi  supinus  formain  antiquam  Festo  auctore 
(p.  291)  hic  versus  exhibet: 


1)  De  consuetudine  solutae  orationis  Graecae  multo  angustioribus 
finibus  comprehensa  cf.  Bremi  excurs.  XI  ad  Lysiam. 

2)  Porma  obviam  quamvis  sit  frequentior  illo  adiectivo  poetico 
tamen  non  minus  antiqua  est;  cf.  Enu.  incert.  fr.  XXXIX  -  v.  384 
Rib.   —  :  morti  occumbant  obviam. 

Lucr.  I,  L061:  ad  simili  ratione  animalia  suppa  vag.-u-i 
eontendunt. 

Obliquns: 

II,  247:  pondeni  non  posse  obliqna  mcare. 
cf.  Cic.  Arat.  v.  301  (Orelli  2.  ed.): 

Atque  obliquus  in  his  nitens  cuni  lumine  fertur. 

Singulari  paene  ratione  apud  Ovidium  positum  cst  ad- 
iectivum  contrarius: 

Mct.  II,  73:  rapido  contrarius  evehor  orbi. 
Apud   Vergilium    et    Ovidium    adiectivum    medius    legitur 
quod  propter  significationem    localem   adiectivis  illis  Lucre- 
tianis  addendum  videtur: 

Aen.  VII,  169:  solio  medius  consedit  avito. 
cf.  Georg.  IV,  436.  Aen.  I,  682.  X,  379. 

Ov.  Am.  II,  16,  3:    si  medius  Polluce  et  Castore  ponar. 

—  Met.  X,  143  sq. :  inque  ferarum  concilio  medius  turba 

volucrumque  *  sedebat. 

—  XIII,  780:    Huc   ferus   ascendit   Cyclops  mediusque 

resedit. 
Quam  levis  sit  lectio  librorum  quorundam  a  Berneggero 
probata  medioque  resedit  et  Harlesius  demonstravit  et 
ex  versibus  modo  a  me  collectis  cernitur.  Verba  quae  teste 
Heinsio  codex  Florent.  S.  Marci  exhibet:  mediosque  per 
aestus  [ad  quae  in  margine  ascripta  sunt  verba  medius- 
que  resedit]2  pro  mera  coniectura  habenda  sunt,  praeser- 
tim  cum  sententia  actum  residendi  requirat. 
cf.  Fast.  II,  242. 

Cum  illis  exemplis  comparari   possunt   hi  versus  Ver- 
gilii,  Horatii,  Tibulli: 

Verg.  Aen.  VIII,  302:    Et  nos  et  tua    dexter  adi  pede 

sacra  secundo. 


1)  Heinsius  ad  V,  301  coni.  volucrisque  quod  concinnitati  ver- 
borum  repugnat. 

2)  De  hac  lectione  certior  factus   sum  benevolentia  H.  Keilii,  qui 
collationem  hnius  codieis  a  se  ipso  factam  domi  suae  asservat. 

Verg.  Aen.  IX,  768  sq.:  Lyncea  tendentem  contra  socios- 

que  vocantem 
vibrantem  gladio  conixus  ab  aggere  dexter  |  occupat. 
Hor.  Serm.  II,  3,  37  sq. :   Nam,  male  re  gesta,  cum  vel- 

lem  mittere  operto 
me  capite  in  flumen  dexter  stetit. 
Tib.  El.  V  (IV),  1,  68:  inceptis  dextera  cantet  avis. 
Ad  poesis  latinae  principia  cum  spectemus,  in  comicorum 
fabulis   vix   exigua    vestigia    adiectivorum    localium    repe- 
riuntur,    quorum    aliqua    pars   non   in   adiectivorum  sed  in 
participiorum  numerum  referenda  est.     Quo  ex  numero  haec 
mihi  suppetunt: 

Plaut.  Pseudol.  IV,  1,  45:  Non  prorsus,  verum  trans- 
vorsus  cedit,  quasi  cancer  solet. 
Ita  Ritschelius,  cum  in  codicibus  scriptum  sit:  „non  pro- 
vorsus,  verum  ex  transverso"  sq.  Lorenzius  auctoritate 
Varronis  commotus  (1.  1.  VII,  81  Miill.)  scripsit:  „ut  trans- 
vorsus,  non  provorsus  cedit"  sq. 

Ter.  Andr.  I,  5,  25:  Tot  me  impediunt  curae,  quae  meum 
animum  diversae  trahunt. 
Fleckeisenius  divorse  scripsit,    sed  adiectiva  forma  divor- 
sae  a  Spengelio  confirmata  est  duobus  locis  similibus: 
Plaut.  Merc.  470:  divorsus  distrahor. 
Verg.  Aen.  XII,  487:   diversaeque  vocant    animum  in 
contraria  curae. 
Ad  hos  versus  accedit: 
Plaut.  Trucul.  IV,  3,  3 :  Omnium  primum  diversae  state. 
Scenicorum   poetarum    illos    versus   denique    imitatus    esse 
videtur  Lucretius: 

IV,  1196  (1204  M.,  1210  L.):  divorsi  cupide  summis  ex 
viribu'  tendunt. 
Macrobius,    qui   in  saturnalium   libro  sexto  ostendit,  Vergi- 
lium  „ex  antiquiorum  lectione  multum  profecisse  multosque 
flores  in  carminis  sui  decorem  ex  diversis  libavisse,"    cum 
aliorum  tum  horum  versuum  rationem  tangit: 
Aen.  IX,  416:  Diversi  circumspiciunt.  .  . 
Pacuv.  Med.  Rib.  fr.  224:  diversi  circumspicimus.  .  . 

Al)    librario   quodam   imperito  depravati   erant  versus 

Baoch.  II,  1,  3 —  4:  Saluto   te,  vicine  Apollo,  qui  aedibus 
propinquus  nostris  adcolis. 

Decurtatus    euim    codex    praebet:    propinquis,  Vetus 
recte:  propinquus. 

cf.  Tib.  El.  IV,  1  (Pseudotib.  II  —  Panegyr.  MessaL),  t33: 
seu  propior  terris  aestivum  fertur  in  orbem. 

Verg.  Aen.  V.  388:  Proxumus  ut  viridante  toro  conse- 

derat  herbae. 

—  V,  543:    Proxumus    ingreditur    donis    qui   vincula 

rupit. 

Ov.  Ars  amat.  I,  139:  Proximus  a  domina,   nullo   pro- 

hibente,  sedeto. 

Met.  XII,  14:    In   platanum,   coeptis   quae   stabat  pro- 

xima  sacris.  |  cf.  XII,  389. 
Magna  exstitit  controversia  de  Plautinis  Terentianisque  for- 
mis  sublimem  et  sublimen:  in  quibus  cum  et  ex  praestan- 
tium  librorum  testimoniis  et  ex  doctorum  virorum  disputationi- 
bus  imprimis  Ritschelii  [Mus.  Rhen.  t.  VII  p.  556  sq.  t.  VIII, 
155,  opusc.  II  p.  463  sq.],  Ribbeckii  [Jahrb.  f.  Philol.  1877 
p.  184  sq.  et  prolegg.  ad  Verg.  p.  447],  Ussingii  [ad  Plaut.  Asin. 
V,  2,  18]  ita  sublatam  esse  appareat  vim  adiectivi  ut  interdum 
ex  certo  quodam  consilio  adverbium  in  n  terminatum  positum 
videretur,  refragantibus  Klotzio  ad  Ter.  Andr.  p.  197  et 
Wagnero,  transactions  of  philos.  soc.  1869  p.  15,  ne  ligna 
in  silvam  feram,  et  illa  et  adverbium  sublimiter1  et  ad- 
iectivum  generis  neutrius  sublime  et  Scaligeri  substanti- 
vum  limentum2  et  Schmitzii  superlativum  sublimen- 
tissimus 3  silentio  praetermitto.  Sed  quoniam  adverbium 
sublimen  proprium  est  paucis  enuntiatis,  non  est  omitten- 
dum  adiectivum  sublimus  ab  antiquis  poetis  Latinis  ad 
praedicatum   ornandum   adhibitum   esse,   velut  in  hoc  Attii 


1)  cf.  Enn.  Thyest.  IX,  402  V.  -  Hect.  Lutra  XIII,  215  V. 

2)  cf.  Scal.  ad  Varr.  de  re  rust.  p.  235. 

3)  Ex  notis  Tironianis  protractum:  cf.  Mus.  Rh.  1872  p.  616. 

versu  (Phin.  V,  576  Rib.):  „aut  saepe  ex  humili  sede  su- 
blima  avolat",  quem  versum  Ribbeckius  ad  Nonii  aucto- 
ritatem  restituit.  —  Formam  sublimem  in  Naevii  fragmento 
Lucurg.  VII,  30  [(alias)  alis 

sublimem  in  altos  saltus  inlicite  (invios)] 
a  Nonii  codice   Leidensi  pr.  m.  exhibitam   Ribbeckius   sua- 
dente   Buechelero    probabiliter  in    sublime    mutavit,    cum 
numerus  singularis  vix  huic  versui  accommodatus  sit. 

Ribbeckius  1.  1.  (Jahrb.  etc.)  complures  versus  Vergi- 
lianos  posuit,  in  quibus  adverbium  sublimen  ex  librorum 
fide,  imprimis  Gudiani,  olim  exstitisse  ostenderetur :  qua  in 
disputatione  id  unum  improbo  quod  dicit:  „fortasse  etiam 
in  versu  Aeneidos  I,  415  idem  adverbium  restituendum  esse, 
cum  libri  in  tradita  lectione  sublimis  consentiant:  ipsa 
Paphum  sublimis  abit."  Equidem  multo  verisimilius 
esse  existimaverim ,  integrum  esse  hunc  versum,  quia  ad- 
iectivum  sublimis  cum  eundi  verbo  coniunctum  est.  2 

Ceterum  adiectivo  sublimis  adverbialiter  usi  sunt  Ca- 
tullus,  Tibullus,  Ovidius,  Manilius: 

Catull.  LXVIIIb,  9:   Nec  tenuem  terens  sublimis  aranea 

telam. 
Tibull. ,  Panegyr.  Messal.  (IV,  1),  74:    Vel    si  sublimis 

fluctu  consurgeret  imo. 
Ovid.  Met.  IV,  721  sq. :  Vulnere  laesa  gravi  modo  se  su- 

blimis  in  auras  |  attollit. 
—  VII,  220  sq. :     Quo    simul    ascendit    frenataque    colla 

draconum 
permulsit  manibusque  leves  agitavit  habenas, 
sublimis  rapitur. 
Heroid.  XII,  179:   Rideat  et  Tyrio  iaceat  sublimis  in 

ostro. 
Fast.  V,  27:    Nec    mora,     consedit    medio    sublimis 

Olympo. 


1)  Item  non  dubito  de  integritate  adiectivi  sublimis  in  altero 
versu  Vergiliano  a  Ribbeckio  temptato  Aen.  VI,  357,  cui  interpretatio 
e  ratione  p  articipiali  [„in  der  Hohe  schwebend"]  convenit. 

Manil.  Astronom.  V,  598:  ac  toto  sublimis  corpore  fertur. 
Eadem  ratio,  quae  valet  in  adiectivo  sublimis,  etiam  in 
synonymis  celsus,  altus  pcrspieitur : 

Ov.  Heroid.  X,  126:    Cum    steteris    turbae   celsus    in 

ore  tuae. 

—  II,  80:  Inque  capistratis  tigribus  alta  sedet. 

Fast.  V,  52:    Illa    coronatis    alta    triumphat  equis.    cf. 
Fast.  II,  250. 

Iam  in  disputatione  de  iis  adiectivis,  quibus  inest  loci 
notio,  digna  sunt  quae  strictim  attingantur  adiectiva  or- 
dinalia:  quae  cum  etiam  in  soluta  oratione  frequentissima 
sint,  ab  antiquis  poetis  exempla  repetam,  ex  quibus  simul 
illud  intellegitur ,  et  antiquum  esse  eum  usum  et  ex  arbitrio 
poetarum  pendere: 

Plaut.  Aulul.  IV,  8,  5—6:    Nam    ut    dudum   hinc    abii, 

multo  illuc  adveni  prior, 
multoque  prius  me  conlocavi  in  arborem. 

—  Truc.  II,  4,  56  —  57:    Eum    nunc    non    illa   peperit, 

quae  peperit  prior, 
sed  tu  posterior. 

—  V,  59:  prior  tu  da  aliquid.  (cf.  V,  67). 

Ex  Terentio  unum  locum,  de  quo  olim  viri  docti 
dissentiebant ,  descripsi : 

Eun.  Prol.  6:  qui  laesit  prior. 
Codicis  Bembini  lectionem  prior  Faernus,  Bentleius  formae 
prius,  quam  fere  omnes  reliqui  libri  praebent,  recte  ante- 
habent :  qua  in  re  diiudicanda  plus  valet  dicendi  usus  quam 
quo  item  forma  prior  confirmatur  Eugraphii  incertum  testi- 
monium ,  —  cf.  Umpfenb.  praef.  p.  XLIII  sq. 

Ex  incertis  incertorum  fabulis  palliatis  hic  ver- 
sus  decerptus  est  [Eib.  fr.  LII  v.  70]: 

prior  ire  luci  claro  non  queo. 

Mos  ab  hac  antiquitate  oriundus  insequentibus  saeculis 
non  in  oblivionem  cessit:  cuius  rei  testes  sunt  versus  multi 
poetarum,  qui  Ciceronis  et  Augusti  temporibus  fuerunt.  Ex 
his  paucos  eligo: 

Lucr.  VI,  1049  (1051  M.):  posterior  lapidis  venit  aestus. 

Catull.  LXVII,  20:  non  illam  vir  prior  attigerat. 

Verg.  E£l.  V,  10:  Incipe,  Mopse,  prior. 

Aeu.  I,  581:   prior   Aenean    conipellat  Achates.    cf.  Aeu. 

I,  548.  VI,  341,  al. 
Hor.  Serm.  II,  6,  27:  Ne  prior  officio  quisquam  respon- 

deat,  urge. 
Tib.  El.  I,  4,  32:  Qui  prior  Eleost  carcere  missus  equus. 
Ov.  Met.  IV,  112:  nec  prior  huc  veni. 

—  XIII,  34:   An   quod  in   arma  prior  nulloque  sub  in- 

dice  veni. 

Fast.  IV,  924:  Quodque  potest  alios  perdere,  perde  prior. 
Teste  Merkelio  quattuor  codices  exhibent  perde  prius: 
quos  non  audiendos  esse  censeo. 

Heroid.  VI,  9:    Cur  mihi  fama  prior  quam  nuntia  litera 

venit. 
Sed  iam  his  quae  modo  dixi  ad  adiectiva  temporalia  dispu- 
tanda  aggressus  sum ,  quae  pari  ratione  poetarum  sermonem 
paulatim  adeo  occupaverunt ,  ut ,  cum  iam  Attius  ad  hanc  ser- 
monis  poetici  proprietatem  aspiraret,  l  tamen  potissimum 
linguae  maxime  excultae  aetate  Romani  delectarentur  his 
epithetis : 

vespertinus,  matutinus,  hibernus,  nocturnus,  cra- 
stinus,  vernus,  diurnus,  hodiernus,  menstruus, 
annuus: 

Hor.  Epod.  V,  92:  nocturnus  occurram  furor. 

—  Serm,  I,  3, 117:  Et  qui  nocturnus  sacra  divuni  legerit. 
II,  699:  moenia  nocturni  subrepere.  cf.  c.  II,  5,  19. 
Epist.  I,  6,  20:   Gnavus  mane  forum,  vespertinus  pete 

tectum. 
Epod.  XVI,  51 :  Nec  vespertinus  circumgemit  ursus  ovile. 
Serm.  II,  4,  17:    Si    vespertinus   subito   te    oppresserit 

hospes. 
Serm.  I,   6,   113:    Fallacem    circum     vespertinumque 

pererro  |  saepe  forum. 


1)  Cf.  Antenorid.  III  (123  Rib.):   ,,sed  quis  est   qui  matutinum 
cursum  huc  celeranter  rapit?" 

In  quo  versu  commcmorandum  est,  adiectiva  intcrdum  poe- 
tice  aut  obiecto  scntentiae  aut  ali  orationis  parti  addi.  — 
Eadem  ratio  in  his  versibus  apparet: 

A.  P.  268sq. :  Vos  exemplaria  Graeca  |  nocturna  versate 

manu,  versate  diurna. 
Epist.  I,  19,  1:  Nocturno  ccrtare  mero,  putere  diurno. 
Ex  Vergilio  hos  versus  saepe  citatos  repeto: 

Georg.  I,  390  sq.:  nec  nocturna  quidem  carpentes  pensa 

puellae. 
nescivere  hiemem. 

—  III,  537 :   Non   lupus   insidias   explorat   ovilia  circum, 
nec  gregibus  nocturnus  obambulat. 
Vocativi  forma  denique  in  huiusmodi  adiectivis  et  unica 
est  et  digna  quae  notetur: 

Tib.  Eleg.  I,  7,  53:  Venias  hodierne. 
His  addo  versum  Propertii: 

El.  IV  (III),  5,  27  sq.:  unde  coactis 
cornibus  in  plenum  menstrua  luna  redit. 

Tib.  El.  II,  1,  48:  Deponit  flavas  annua  terra  comas, 
—  ubi  Dissenus  annua  pro  quotannis  dictum  esse 
docet. 

cf.  El.  II,  4,  48;  IV,  1,  172  (Pseudotib.  II,  172  Baeh- 
rens.),  Ov.  Am.  I,  13,  4;  Met.  X,  219. 

Tib.  El.  II,  1,  49:   Rure  levis   verno  flores   apis  ingerit 

alveo. 
Dissenus  vernum  recte  dici  posse  alveum  existimat, 
quod  status  alvei  apum  alius  sit  vere  quam  hieme  et  aestate. 
Quae  explicatio  quam  sit  frigida  et  ab  omni  venustate  poe- 
tica  remota,  apparet:  eaque  facile  is  carere  poterit,  qui 
mecum  in  adiectivo  verno  nihil  nisi  temporis  notionem 
praedicato  tribuendam  latere  statuerit. 

Ov.  Fast.  III,  345:  Sed  tibi  protulerit  cum  totum  cra- 
stinus  orbem  |  Cynthius. 

De  hoc  adiectivorum  temporalium  usu  apud  veteres 
poetas  dubitationem  movit  Bentleius  in  Ter.  Heaut.  IV, 
5,  6—7: 

Verum  ubi  videbit,  tantos  sibi  sumptus  domi 
cotidianos  fieri  — . 

Contendit  enini,  hunc  versum  „  magistrorum  facinus" 
esse,  „qui  nihil  prisci  saporis  voluerint  relictum."  Itaque 
veram  lectionem  se  revocavisse  existimat  adverbiali  forma 
cotidiano  restituta.  Quam  ad  comprobandam  cum  ad 
solutae  orationis  scriptores  tum  ad  Plautum  confugit:  Capt. 
III,  5,  67:  „Cotidiano  sesquiopus  confecerit."  Sed  iure 
Fleckeisenius ,  alii  in  tradita  lectione  perstiterunt. 

Apud  Lucretium  denique  adiectiva  menstruus  et 
perennis  inveni: 

V,  760  sq.  (762  L.):  et  cur  terra  queat  lunam  spo- 
liare  yicissim  |  lumine  et  oppressum  solem  super  ipsa 
tenere,  |  menstrua  dum  rigidas  coni  perlabitur  umbras. 

—  463:  exhalare  lacus  nebulam  fluviique  perennes. 
Lachmanni  emendatione  exhalare  pro  exhalantque, 
quam  ratio  grammatica  requirit,  minime  infringi  censeo 
huius  sententiae  venustatem. 

Venio  ad  ea  adiectiva,  quae  non  ad  certa  quaedam 
temporis  spatia,  sed  ad  incertas  condiciones  tempo- 
rales  spectant:  quorum  ne  copiam  molestam  coacervem, 
pauca  undique  collecta  ponam: 

1)   perpetuus,    perennis,    assiduus. 

Adiectivum  perpetuus,  quod  classici  poetae  adverbio 
praetulerunt,  etiam  apud  antiquiores  poetas  legitur.  Sed 
hi  interdum  forma  breviore  perpes,  usi  sunt:  id  quod 
Festus  animadvertit  (p.  127  M.):  „perpetem  pro  perpe- 
tuo  dixerunt  poetae." 

cf.  Pacuv.  Ilion.  X  (208):  Fac,  ut  coepisti,  hanc  operam 
mihi  des  perpetem. 

Plautus  modo  „perpes7"  modo  „perpetuus"  dixit: 
Arnph.  I,  1,  123  sq. :  Neque  ego  hac  nocte  longiorem  me 

vidisse  censeo, 
nisi  item  unam,  verberatus  quam  pependi  perpetem. 

—  II,  2,  100:    Ibi    cenavi    atque  ibi   quievi  in  navi  no- 

ctem  perpetem. 

of.  TruouL  II,  2,  2& 

Forma  recentior  pcrpetuus  legitur  Asin.  I,  3,  *2  sq. : 
perpetuom  annum  hunc  mihi  ut  scrviat. 
Stich.  I,  3.  14  sq.:   solere  elephantum  gravidum  perpe- 

tuos  decem  esse  annos. 
Mostell.  I,  2,  66  sq. :  non  videor  mihi 
sarcire  posse  aedis  meas,  quin  totae  perpetuae  ruant. 

His  versibus  quaedam  exempla  ex  postcrioribus  poetis 
sumpta  addo. 

Hor.  c.  I,  7,  16  sq. :  neque  parturit  imbres  perpetuos 

nam  ita  cod.  Par.  7900a  (A)   et  Servius   ad  Georg.  I,  460 

scripserunt:  perpetuo  alii  codd.,  quos  Bentleius  secutus  est. 

Ov.  Met.  IV,  462  sq. :    Molirique    suis    letum    patruelibus 

ausae  |  assiduae  repetunt  quas  perdant,  Belides  undas. 

Sic    Hauptius,    Merkelius    scripserunt,    cum    editiones 

quaedam  antiquiores  assidue  exhibeant. 

—  Am.  III.  6,  98:  perennis  eas. 
cf.  Tib.  El.  I,  95  sq.,  Prop.  El.  III  (II),  12,  16. 

2)   Intempestivus,  te  mpestivus,   immaturus,  maturu  s  , 
subitus,  repens,  repentinus,   improvisus,  serus,  aeternus. 

Plaut.  Mostell.  III,  2,  141:   Intempestivos  excisos  credo 
(scil.  postes):  id  eis  vitium  nocet. 
cf.  Ov.  Fast.  I,  433  sq. 
Verg.  Geo.  I,  256:    [quando    conveniat]    tempestivam 

silvis  evertere  pinum. 
Lucret.  V,  221:  quare  mors  immatura  vagatur? 
Prop.  El.  III  (II),  18,  12:    Maturos    iterum   est   questa 

redire  dies. 
Hor.  c.  II,  17,  5  —  6:   Ah,    te    meae   si  partem   animae 
rapit  |  Maturior  vis. 

Huic  adiectivorum  generi  adnumerandum  est  adiecti- 
vum  festinus  quod  apud  Vergilium  semel  quantum  me- 
mini  legitur: 

Aen.  IX,  486  sq. :  nec  te,  tua  funera  mater 
produxi  pressive  oculos  aut  vulnera  lavi 

veste  tegens,  tibi  quam  noctes  festina  diesque 
urguebam. 

Verg.  Georg.  III,  360:   Coucrescunt  subitae  currenti  in 

flumine  crustae. 

Aen.  III,  225  sq. :   At  subitae  horrifico  lapsu  de  monti- 

bus  adsunt  |  Harpyiae. 

—  XII,  576:   Scalae   improvisae   subitusque  appa- 

ruit  ignis. 
In   cod.  Gudiano    ab    altera    manu    forma   subitus   in 
subito  male  correcta  est. 

cf.  Aen.  VII,  67  et  VII,  446  ubi  v.  Rib. 

Ov.  Met.  III,  40:  subitus  tremor  occupat  artus. 

Fast.  I,  270:  Sumque  repentinas  eiaculatus  aquas. 

—  I,  95  sq. :  bina  repens  oculis  obtulit  ora  meis, 
ubi  multi  deterioris  notae  codices  repente  exhibent. 

Adiectivo    serus    poetae    inde    ab    aetate    Ciceroniana 
libenter  usi  sunt: 

Qu.  Cic,  de  XII  signis  (19  —  20  Orell.  M.  Tull.  Cic.  op. 
Ed.  2.)  serus  in  alta 
conditur  Oceani  ripa  cum  luce  Bootes. 

Hor.  c.  I,  2,  45:  serus  in  caelum  redeas. 

—  I,  15,  19:   tamen,  heu,   serus   adulteros 
crines  pulvere  collines. 

Epist.  II,  1,  161.    Serus   enim  Graecis  admovit  acumina 

chartis. 
cf.  c.  III,  8,  21  —  22;  Serm.  II,  7,  32. 
Tib.  El.  I,  7,  61  sq.:    Te    canit   agricola,    a  magna   cum 

venerit  urbe 
serus  inoffensum  rettuleritque  pedem. 
cf.  Tib.  El.  III  (Pseudotib.  I),  4,  22. 
Prop.  El.  IV  (III),  4,  5:  Sera  sed  Ausoniis  veniet  pro- 

vincia  virgis. 
Ov.  ars  amat.  II,  223  sq. :  nec  nisi  serus  abi. 
cf.  Rem.  am.  109  sq.,  Heroid.  XI,  22;  II,  109;  Fast.  IV, 
77  sq. ;  Trist.  II,  545. 
lam  ad  adiectivum  aeternus  venio: 
Prop.  El.  V  (IV),  321  sq. :    aeternusque    tuam   pascat, 

aselle,  famem. 

Improvisus: 
Verg.  Acn.  505  sq.:  improvisi  adsunt. 

Quaestione  huc  perducta  diccndum  est  de  iis  ad- 
iectivis,  quae  commixta  sunt  ex  temporis  locique 
elementis:  quae  quamvis  fuerint  omnibus  poetis  commu- 
nia ,  tamen  pro  dicendi  arte  diversa  paululum  commutabantur. 
Itaque  in  antiquiore  poesi  non  legitur  adiectivum  len- 
tus  cum  verbo  aliquo  coniunctum,  quod  frequentissime 
adhibitum  est  ab  elegantioribus  poetis  ad  praedicati  vim 
augendam :  cuius  adiectivi  variae  notiones  uberius  enarratae 
exemplisque  illustratae  sunt  ab  Heinsio  ad  Ovid.  Her.  XIX,  81, 
qui  operam  dedit  hoc  loco,  ut  adiectivo  laetus  in  tralaticia 
lectione  „laeta  sonantes"  adiectivum  lentus  substituendum 
esse  evinceret. 

Adiectivum   tardus,    quod    poetis  aevi  Augustei  gra- 
tissimum  est,  iam  apud  Ennium  legitur: 

Ann.  I,  34  (41  sq.)  V:  ita  sola  |  postilla,  germana  soror, 

errare  videbar  |  tardaque  vestigare. 

Hunc   secuti  sunt  Vergilius,    Horatius,    Tibullus, 

Ovidius. 

Verg.  Aen.  V,  280:  Tali  remigio  navis  se  tardamovebat. 

Hor.  Epist.  I,  1,  23:    Sic   mihi   tarda  fluunt   ingrataque 

tempora. 
—  A.  P.  255:   Tardior  ut  paullo  graviorque  veniret  ad 

aures. 
Tib.  El.  I,  8,  16:    Nec   nitidum    tarda    compserit   arte 

caput. 
Ov.  Trist.  V,  2,  51:    Sic  habites  terras,   sic  te  desideret 
aether,  |  sic  ad  pacta  tibi  sidera  tardus  eas. 
Nonii  glossa  392,  15:   „spissum   significat  tarde"  niti- 
tur  hoc  versu   Titinii    ex    fabula  togata,    quae    inscribitur 
„Gemina":  (fr.  IX.,  v.  54  Rib.): 

Longus  sermo  habetur,  revertetur  spissa. 
Huic  societati  adscribatur  extremo  loco  adiectivum  segnis: 
Verg.  Aen.  VII,  383  sq. :  Non  cursu  segnior  illo 
per  medias  urbes  agitur. 

Verg.  Aen.  VIII,  414  sq. :  Haut  secus  ignipotens  nec  tem- 
pore  segnior  illo  |  mollibus  e  stratis  opera  ad  fabrilia 
surgit. 

—  X,  657:  nec  Turnus  segnior  instat. 

Ex  adiectivis  celeritatem  indicantibus  haec  inveni: 
citus,  celer,  levis,  velox,  ocior. 

Adiectivum    citus    iam    Plautino    sermoni    proprium 
est.  cf. : 

Amphitr.  I,  1,  88  —  89:   Equites  parent,  citi  ab  dextera 

maxumo  cum  clamore  involant. 
cf.  Ennius,  Alex.  VIII  v.  87  sq.  (Vahl.)  —  II  (50  -51) 
(Rib.): 

Iamque  mari  magno  classis  cita  texitur. 
Ex  Lucretio  hi  versus  repetendi  sunt : 
I,  384  —  85 :  postremo  duo  de  concursu  corpora  lata 
si  cita  dissiliant.  .  . 

Vergilius  saepe  hoc  adiectivo  usus  est: 
Aen.  I,  301:  ac  Lybiae  citus  adstitit  oris. 

—  IV,  573 :  solvite  vela  citi. 

cf.  Aen.  V,  33.  IX,  37.  XI,  462.  XII,  425. 

Paululum  commorandum  est  in  versu  quodam  Horatiano, 
in  quo  similiter  usurpatum  est  adiectivum  celer: 

c.  II,  7,  13-    14:  Sed  me  per  hostes  Mercurius  celer 

denso  paventem  sustulit  aere. 
Errat  enim  Orellius,  qui  vocem  celer  in  hoc  versu  non 
adverbii,  sed  epitheti  vice  fungi  affirmat,  cum  Mercurio  a 
poetis  Graecis  interdum  appellationes  wxvg,  to/.v;cocg  tri- 
buantur.  —  Qua  ambiguitate  certe  carent  hi  versus  Vergilii, 
Ovidii : 

celeres  concurrunt  Verg.  Aen.  VII,  519  sq.  celeres 
peragunt  Ov.  Met.  II,  119.  agor  velox  Hor.  c.  III,  25; 
velox  praevidit  Verg.  Aen.  V,  444  sq.;  levis  desilit 
Hor.  Epod.  XVI,  48;  Ocior:  Hor.  c,  I,  2,  47:  Neve  te 
nostris  vitiis  iniquum  ocior  aura  |  tollat. 
Corruptum  est  alterum  exemplum: 

Hor.  c.  II,  20,  13  sq. :  Iam  Daedaleo  ocior  Icaro  |  vi- 
sam  gementis  litora  Bospori. 

Ciim  hunc  locura  et  proptcr  afgnmenti  absurditatem  et  pro- 
pter  hiatus  molestiam  pro  suspecto  baberent  <ix  interpreti- 
l)iis  quidam,1  Bentleius  scribendura  proposuit  tutior  i<l 
qnod    llauptius    probavit:   Peerlkampius   audacior.     Libri 

duo  optirai  —  Parisinus  7900a  et  Bernensis  363  —  notior 
exhibent,  quae  lectio  aliena  videtur  ab  hac  sententia.  — 
Exerapla  autera  quibus  Orellius  comprobare  studet,  hiatum 
in  commissura  verborum  interdum  admissum  esse  a  poctis 
Latinis,  nihil  valent.  Etenim  primum  cum  illa  exempla 
tum  ea  quae  Hermannus  in  epit.  doctr.  metr.  §  85  de  ad- 
mittendo  hiatu  disputavit,  ad  versus  dactylicos  referenda 
sunt:  tum  vero  lex  illa  ab  Lachmanno  ad  Lucr.  p.  196 
constituta,2  ad  quam  quis  provocare  possit,  ad  praemissa 
vocabula  diiambica  non  pertinet.  Itaque  corruit  etiam  defen- 
sio  vulgatae  lectionis  a  Mitscherlichio  instituta ,  qui  propterea 
accoramodatum  esse  unum  adiectivum  ocior  huic  loco  existi- 
rnat,  quod  Horatius  praeceperit,  se  „penna  haud  tenui 
instructum"  celeriorem  futurum  esse  Icaro.  Quae  cum  ita 
sint,  in  Bentleii  emendatione  acquieseendum  esse  puto.  — 
Recte  autem  se  habet  hic  versus  Vergilianus : 
Aen.  VIII,  223:  fugit  ilicet  ocior  Euro. 

Restat  ut  dicam  de  adiectivis  numeralibus,  quae 
quam  sint  arte  connexa  cum  temporalibus  comprobatur  qui- 
busdam  incerti  numeri  adiectivis  :  horum  enim  notio  a  natura 
frequentativa  profecta  simul  numerura  coacervatum  compre- 
hendit.  In  his  habentur  adiectiva  rarus,  frequens.  Ea 
cum  apud  posteros  pleruraque  copiara  —  illud  exiguam, 
hoc  magnam  —  exprimant,  apud  vetustiores  poetas  ad  in- 
dicandas  actiones  raro  vel  saepe  repetitas  posita  viden- 
tur.  Velut  Hor.  c.  IV,  1,  34:  Manat  rara  meas  lacrima 
per  genas. 


1)  Cf.  Luciani  Muelleri  de  re  metrica  Romanorum  lib.  IV  p.  307 : 
,,longa  syllaba  nec  ipsa  stare  potest  in  thesi  cum  hiatu  nisi  ut  migret 
quantitatem  —  —  —  quae  cum  ita  sint,  non  a  metro  rectius  quam 
a  sensu  stabit  quod  etiamnum  plerique  tribuunt  Horatio:  iam  Dae- 
daleo  ocior  Icaro.u 

2)  „Svllabam  acatam  cum  liiatu  poni  post  vocabulum  iambicum." 


A.  P.  258.  Hic  et  iu  Acci 
nobilibus  trimetris  apparet  rarus. 

Verg.  Ecl.   VI,  39  sq. :  cuuique 

rara  per  ignaros  erreut  auimalia  moutis. 
cf.  Aen.  IX,  189. 
Temporalis   autem  notio   praevalere  videtur  in  hoc  versu 
Plautiuo: 

Trucnl.  1, 1,  29 sq. ;  si  raras  noctes  ducit,  ab  animo  perit. 
Eadem  vis  apud  Ovidium  et  Manilium  iuvenitar: 

Ov.  Met.  XI,  766:  nec  Iliacos  coetus  uisi  rarus  adibat. 

Manil.  Astrou.  II,  620:  sed  rara  gerit  pro  tempore  bella. 
Huic  adiungo  adiectivum  frequens: 

Hor.  c.  II,  17,  25 —  26:  cum  populus  frequeus 
laetum  theatris  ter  crepuit  souum. 

—  III,  1,  .34:  huc  frequens 
caementa  demittit  redemptor. 

Recte  Orellius  haec  verba  explicat:  „multis  operis  ac 
servis  circumdatus." 

His  Horatianis  versibus  addo  Plautinum: 
Miles  III,  1,  68:    Ita    ego   ad   omnis   comparebo  tibi  res 
benefactis  frequens. 
Eodem  loco  cum   adiectivo  frequens  a  Vergilio   habitum 
est  adiectivum  deusus  in  hoc  versu: 

Aen.  X,  361.  Concurrunt:   haeret   pede   pes   densusque 

viro  vir. 
Notatu  denique  dignum  videtur  adiectivum  creber: 
Verg.  Aen.  V,  199  sq. :  tum  creber  anhelitus  artus 
aridaque  ora  quatit. 

—  V,  459  sq. :   sic   densis   ictibus  heros 
creber  utraque  manu  pulsat  versatque  Dareta. 

cf.  Georg  III,  470.  Aeu.  V,  764. 

Etiam  horum  adiectivorum  ratio  vulgata  videtur  per 
Lucretium,  qui  quemadmodum  huic  constructioui  studuerit 
uno  versu  doceo:  IV,  891  (894  M.): 

(aer)  per  patefacta  venit  penetratque  foramina  largus. 

Proximum  est   ut  disseram  de  duobus  adiectivis,   quae 

cum    initio    poesis   Remanae   locum   primarium  teuuerint  in 

adieetivorum  praedicativorum  penu  quotidiano,  postea  non 
nisi  in  raris  sententiis  adverbialiter  posita  emergunt:  totus 
et  nullus,  quibus  nescio  an  niihi  addere  liceat  adiectiva 
multus  et  merus  eadem  ratione  cuin  verhis  sui3  constructa. 
Atque  ad  graminaticam  structuram  intellegendam  quae 
inest  in  versu  Horatiano 

c.  I,  19,  9:  in  me  tota  ruens  Venus  |  neque  sufficit  quam 
Mitscherlichius  ei  subiecit  sententia  Graeca:  Ach.  Tat.  I: 
olog  yao  /lioi  jccjog&cecjEv  tgcog,  neque  Martialis  versus, 
quem  ille  ad  Hor.  c.  III,  30,  6  adscripsit: 

Quis  Stygios  non  vult  totus  adire  lacusV 
Potius  quaerendum  est,  num  ea  vis  etiam  apud  poetas 
antiquiores  in  voce  totus  lateat,  quae  apte  reddatur  com- 
pluribus  verbis  linguae  vernaculae:  „dem  ganzen  Wesen 
nach,  ganz  und  gar."  Et  sane  multos  inveni  versus  Plau- 
tinos  Terentianosque,  quibus  demonstratur,  huius  ad- 
iectivi  usum  praedicativum  illorum  tempore  frequentissimum 
fuisse.     Ex  his  quosdam  in  medium  profero: 

Mostell.  III,  2,  10:  Tota  turget  mihi  uxor,  scio,  domi. 

Merc.  V,  3,  3:    Nam    mea    uxor    propter    illam    tota   in 
fermento  iacet. 

Amphitr.  V,  1,15:  Totustimeo,  itame  increpuit  Juppiter. 

Terent.  Phorm.  V,  9,  5:    Abi,    tange;    si  non   totus  fri- 
get,  me  enica. 

cf.  Plaut.  Mostell.  III,  3,  1 ;  Trucul.  IV,  1,  7;  Stich.  V, 

5,  8;   Asin.  V,  2,  78;    Aulul.  III,  1,  17;    Ter.  Adelph.  IV, 

2,  50 ;  Heautontim.  V,  4,  20 ;  Phormio  I,  2,  3  —  4 ,  saepius. 

Hanc  igitur  constructionem  receptam  a  veteribus  poetis 

recentiores  libenter  admiserunt. 

cf.  Catull.  c.  LXI,  172  sq. :    vir  tuus  —  totus  immineat, 

Propert.  El.  IV  (III) ,  16,14:  quae  voluit  —  tota  subire, 

Ov.  Met.  IX,  95  sq. :  totaeque  residant  —  aquae. 
Heinsius  ut  saepe  nulla  ratione  cogente  vulgatam  lectionem 
correxit    „cum    uno    Basil.   et   Gryphii    rnargine"    praefert 
„motaeque,"  ductus  exemplo  Vergilii: 

„motos  praestat  componere  fluctus." 
Sed  nihil  mutandum  est. 

Ovidius  illam  notioneni  ad  adiectivum  oinnis  transtulit: 
Trist.  V,  14,  5sq.:  Dumque  legar,  pariter  mecum  tua 
fama  legetur, 
Nec  potes  in  maestos  omnis  abire  rogos.  Alia  exempla 
ad  adiectivum  omnis  pertinentia x  inveniuntur  Lucr.  II, 
829  sq.,  Hor.  c.  III,  30,  6.  Serm.  I,  4,  6.  Epist.  I,  1,  11. 
Verg.  Aen.  VII,  598  cum  adn.  Ladewici. 

Multo  rarius  his  adiectivis  et  fere  remotum  ex  poste- 
riorum  scriptorum  sermone  est 

adiectivum  „nullus"  pro  „non" 
positum.  In  quaestione  de  hoc  usu  proficiscendum  videtur 
a  Spengelii  adnotatione  ad  Ter.  Andr.  II,  2,  33,  qui  Pri- 
scianum  secutus  —  p.  6*26  K.  —  affirmavit,  in  adiectivo 
nullus  vim  negationis  auctam  apparere.  Quae  cognitio 
sane  confirmatur  hoc  exemplo  Horatiano: 

Serm.  II,  89  sq. :  Rancidum  aprum  antiqui  laudabant,  non 
quia  nasus  |  illis  nullus  erat. 
Praeterea  exstant  quidam  loci  Ciceroniani,  qui  a  viris 
doctis  de  hoc  adiectivo  disputantibus  apte  in  eomparationem 
vocantur  (cf.  Haase,  adn.  ad  Reisig.  schol.  de  gramm.  Lat. 
§  395): 

Cic.  ad  Att.  XI,  24,  4:  „  Philotinms  nullus  venit."  — 
Pro  Roscio  Am.  44,  §  128:  „haec  bona  in  tabulas  publicas 
nulla  redierunt." 

Exaggeratam  negationis  vim  huic  adiectivo  provenisse 
ex  vulgari  dicendi  more  Brixius  ad  Plaut.  Trin,  III,  15 
suspicatus  est,  cum  quae  Donatus  ad  Ter.  Eun.  II,  1,  10 
adnotavit  —  voces  nullus  et  non  sine  ulla  discrepautia 
notionis  inter  se  commutatas  esse  —  vera  esse  negaret. 

Atque  cum  Ruhnkenio  monente  (ad  Ter.  Andr.  II,  2,  33) 
huius  adiectivi  propages  apud  comicos  latissima  sit,  recte 
Zumptius  gramm.  lat.  §  688  vim  illam  in  comicam  par- 
tem  interpretatur :  vulgaris  enim  sermonis  illud  studium 
augendi  inque  maius  tollendi  etiam  hanc  formulam  procrea- 

1)  Hoc  loco  liceat  mihi  mentionem  iniicere  adiectivi  Graeci  iiXXog 
adverbialiter  positi.  de  quq  exstat  commentariolum  diligentissime  per 
R.  de  Kittlitz  -  Ottendorf.  elaboratum:  Philol.  1859  p.  613  sq. 

4 

\issc    ridetur.     Qaod    ad    comprobandum    nonnulloa    Iocob 
afferro: 

Plaut.  Trin.  III,  1,  5:  At  tute  edepol  nullus  crednas. 

Cas.  IV,  2,  1G:  Qui  amat,   taruen   hercle  si  esurit,  nul- 
lus  esurit. 
Sic  hunc  locum   Douza  et  Pareus  restituerunt  ex  Palatino- 
rum  librorum  scriptura,  qui  nullum  exhibent. 

Menaechm.  V,  5,  27:    ubi    satur    sum,    nulla    crepitant 
(scil.  intestina). 

Rud.  I,  2,  55:  Ille,  qui  vocavit,  nullus  venit. 

Ter.  Hec.  1,  2,  3  —  4:  si  quaeret  me,  uti 
tum  dicas:  si  non  quaeret,  nullus  dixeris. 

Holtzius  denique  (syntax.  prisc.  script.  Lat.  vol.  II  p.  202) 
affert  ex  Naev.  Quadrigem.: 

„suo  labori  nullus  parcuit." 
His  locis,  quorum  numerum  augere  non  opus  est,  demon- 
stratur,  errasse  Luebkerum  (1.  1.  p.  50)  cum  adiectivum 
nullus  in  artis  oratoriae  adiumenta  relegans  elocu- 
tionem  rhetoricam  cum  quotidiani  sermonis  formula  confun- 
deret:  immo,  si  vis  illa  comica  ulli  dubitationi  obnoxia 
esset,  omnis  scrupulus  ex  animo  evelleretur  iis  locis,  in 
quibus  verba  „nullus  sum"  pro  „perii"  scripta  hilaritatem 
legentium  excitant.     Velut: 

Plaut.  Cas.  III,  5,  1:    Nulla    sum,    nulla    sum,    tota, 
tota  occidi. 

Bach.  II,  2,  16  — 17:   Animast   amica   amanti,    si   abest, 
nullus  est,  si  adest,  res  nullast. 

Ter.  Hecyr.  IV,  1, 3:  credo  ipsum  exire  ad  me :  nulla  sum. 
Haec  desperationis  formula  —  de  qua  plura  vide  apud 
Holtzium  1.1.  —  a  Donato  in  adnotatione  ad  Ter.  Andr. 
III,  4,  20  nimis  argute  sic  explicata  est: 

„Plus  est  nullum  esse  quam  periisse.  Nam  qui 
periit,  vel  corpus  habet  reliquum:  qui  vero  nullus  est,  ita 
non  est,  ac  si  natus  non  sit." 

Longe  autem  a  vera  ratione  huius  formulae  aberravit 
Schadebergius  (Neue  Jahrb.  ftir  Philol.  und  Paedag.  I. 
Suppl.-Bd.  H.  1.  1835  p.  415):    „nullus  dubito   bezeichnet 

einen  perinanenten  Znstand:  ich  bin  kein  Zweifler,  — 
das  andere  nnr  ein  aoristisches  Zweifeln  fiir  den  Augenblick." 
Hoc  ineptum  esse  iam  inde  sequitur  quod  ea  distinctio 
si  recte  ab  illo  excogitata  esset,  etiam  in  alia  verba  cum 
adieetivo  negativo  coniuncta  cadere  deberet:  cui  maior  pars 
illarum  sententiarum  refragatur.  Acquiescendum  igitur  esse 
censeo  in  Naegelsbachii  verbis  (lat.  Stilist.  §  82),  qui  his 
locis  adiectivum  nullus  vertendum  esse  affirmat:  „in  kei- 
ner  Weise,"  quia  res  illis  hominibus  perficiendae  non  solum 
per  se  non  factae  esse  dicantur,  verum  etiam  ipsi  munera 
sua  nunquam  aggressi  esse  putandi  sint. 

Atque  hac  in  voce  ponenda  iterum  cum  illis  poetis 
antiquioribus  consentiunt  Catullus,  Propertius,  Ovidius: 

Catull.  VIII,  14:  At  tu  dolebis,  cum  rogaberis  nulla. 

Prop.  El.  I,  5,  21  sq. :  Nec  iam  pallorem  totiens  mirabere 

nostrum, 

aut  cur  sim  toto  corpore  nullus  ego. 

Ov.  Met.  XI,  570:  Proque  viro,  qui  nullus  erat. 
Conferenda   est  adnotatio   Jahnii  ad  h.  1. :   qui  in  compara- 
tionem  vocat  Met.  IX,  735  et  XI,  684  sq.  l 

Voce  nullus  omissa  mihi  in  mentem  venit  adiectivi 
merus,  quod  ad  naturam  incorruptam  rei  alicuius  exhiben- 
dam  ita  ponitur  a  poetis  comicis,  ut  restrictio  quaedam 
oriatur:  merus  pro  nihil  nisi  scriptum  est.  Atque  haud 
alienum  videtur  huius  vocabuli  rationem  exemplis  poetarum 
quibusdam  illustrare,  cum  Spengelius  ad  Plaut.  Trucul.  I, 
1,  22  testetur,  exclusa  adverbiali  forma  substantivo  semper 
adiectivum  merus  adhaerere. 

Plaut.  Trucul.  I,  2,  65:   nunc   ad   amicam   meras   queri- 
monias  referres. 
cf.  Plaut.  Stich.  V,  5,  7;  Trucul.  II,  2,  14. 

Hor.  Epist.  I,  7,  84:  Sulcos  et  vineta  crepat  mera. 
De  adiectivo  multus  et  de  iis  adiectivis  numeralibus ,  quae 
ordinalia    vocantur    cum    verba   facere  vix  opus  videatur, 

1)  In  historicorum  soluta  oratioue  item  nullus  interdum  locum 
tenet  adverbii  non:  cf.  Liv.  XXIV,  36,  8:  occasio  pugnandi  —  nulla 
contigerat  [Kuehnast,  liv.  Syntax  p.  56]. 

4* 

tamen  ad  adiectivi  illius  vim  adverbialem  accuratias  cogno- 
Bcendam  et  :il>  omni  permutatione  cum  aliis  constructionibus 
vindicandam  paucos  versus  cx  Ennio,  Lucretio,  Ver- 
gilio,  Horatio,  Ovidio  decerptos  afferro1: 

Enu.  Aiin.  50  sq.  (V.):    Quam   multa    manus    ad   caeli 

caerula  templa 
tendebam  lacrumans. 

Lucret.  nat.  rer.  VI,  515  sq. :  quasi  igni 
cera  super  calido  tabescens  multa  liquescit. 

—  619:  at  pelage  multa  et  late  substrata  videmus. 
Plurimus:  Verg.  Ecl.  VII,  60:  Juppiter  et  laeto  descen- 

det  plurimus  imbri. 
Georg.  II,  165  sq.: 
Haec  eadem  argenti  rivos  aerisque  metalla 
ostendit  venis,  atque  auro  plurima  fluxit. 
Aen.  IX,  536  sq.:   Et   flammam  adfixit  lateri,   quae  plu- 

rima  vento 
corripuit  tabulas. 

—  XII,  690  sq. :  ubi  plurimafuso  |  sanguine  terra madet. 
cf.  Aen.  I,  334.  VI,  658  sq.,  XII,  65. 

Digni  sunt  qui  cum  illis  conferantur  duo  versus  Ho- 
ratiani,  quorum  alter  adiectivum  immensus,  alter  adiecti- 
vum  multus  praebet: 

c.  IV,  2,  7:  immensusque  ruit  profundo  Pindarus  ore. 

Serm.   I,  1,  28:    Tum    Praenestinus    salso    multoque 

fluenti  |  expressa  arbusto  regerit  convicia. 

Quam  perversa   sit  Nic.  Heinsii   coniectura  musto  pro 

multo    Heindorfius    docuit   adscriptis    exemplis    graecis    et 

latinis,  ut  Dem.  de  cor.  p.  272  R.: 


1)  Cavendum  vero  est,  ne  cum  adiectivi  multus  constructione  prae- 
dicativa,  quae  subaudiri  vult  adverbia  valde,  veliementer,  saepe, 
similia,  confundatur  usus  collectivus  liuius  adiectivi:  cuius  ratio 
in  modo  singulari  pro  plurali  habendo  posita  est.  Hanc  constructio- 
nem  qui  adhibuerunt  Latini  cum  vetustiorum  e  Graecis  tum  Alexan- 
drinorum  poetarum  morem  imitati  sunt:  atque  hunc  Bemhardyus 
exposuit  in  „Paralipom.  syntax.  Graec."  p.  II.  Hal.  1862  p.  50  sq. 

Tcp    JIvOvjvi    d-Qaowofiievq)    /ccl    rcoUxo    otovzi    /utf    bfji&v 
ov/  eii;a. 

Alias  sententias  et  Graecas  et  Latinas  Heindorfius  ad 
hos  versus  illustrandos  contulit. x 

Ovid.  am.  I,  15,  38:    Atque   ita   sollicito  multus  amore 

legar. 
Heroid.  II,  32:  Quique  erat  in  falso  plurimus  ore  deus. 
cf.  Fast.  II,  269  sq.,  IV,  440  sq.,  Trist.  IV,  10,  128. 

Forma  maior  denique,  quam  ab  Horatio  pro  magis 
positam  esse  c.  III,  20,  8  Orellius  recte  censet,  tam  in- 
audita  videbatur  Peerlkampio,  ut  eam  emendatione  tollere 
conaretur.     Verba  autem  sunt  haec: 

Grande  certamen,  tibi  praeda  cedat  |  maior  an  illi. 
Peerlkampius,  cui  Hauptius  assensus  est,  illa  sic  mutavit: 

Maior  an  illa,  scil.  sit. 
Sed  cum  cedendi  verbo  nomen  adiectivum  commodissimum 
sit,  lectio  codicum  etiam  altero  loco  Horatiano  confirmatur: 
Epod.  I,  17 — 18:    Comes  minore  sum   futurum  in  metu, 
qui  maior  absentes  habet. 

Antiquiorem  similitudinem  convenientem  cum  illis  ver- 
sibus  Horatianis  praebet  Terentius: 

Heautontim.  II,  3,  113:    Quasi  istic  mea  res  minor  aga- 
tur  quam  tua. 

Non  defuisse  qui  minus  agatur  scriberent  Bentleius 
affirmat,  qui  ad  fulciendam  codicum  fidem  his  Senecae 
verbis  utitur: 

de  clem.  I,  20:    „ut   non   minorem   agi   rem  pericli- 
tantis,  quam  iudicis,  sciat." 

2.     DE  ADIECTIVIS,   QUIBUS    PARTICIPIALIS  NATURA   INEST. 

Quod  in  priore  dissertationis  meae  parte  contendi, 
vehementer  errasse  Naegelsbachium ,  cum  in  adiectivis  animi 
aifectum  aliquem  depingentibus  primum  increbruisse  diceret 


1)  De  siinilitudinibus  Graecis  apnd  Thucydideni  (e.  g.  IV,  22 
nolig  h't'xtiTo)  vide  quae  congessit  Poppo ,  de  elocutione  Thucvdidis 
ed.  maior  vol.  I  pars  1  p.  168  sq. 

usum  adiectivi  praedieativi ,  id  aliqua  cx  parte  confirmatur 
ea  quaestione,  ad  quam  iam  accedo. 

Quacritur  autem,  num  quae  adicctiva  cx  illo  numcro 
merito  ac  iure  non  habeant  adverbia:  qua  re  affirmata  vix 
erit  cur  dubitemus,  quin  paulatim  alia  adiectiva  ad  eorum 
notionem  aspirantia  cum  iis  ad  unam  eandemquc  normam 
tractata  sint. 

Cum  participia  vero  minus  favere  adverbiali  formae 
constaret,  Rothius  docuit  (1.  1.  §  4),  quasdam  adiectivorum 
terminationes  idoneas  esse  habitas,  in  quas  participii  notio 
transferretur :  quam  doctrinam  iam  a  Nonio  grammatico 
nonnullis  exemplis  probatam x  Corssenus  adumbravit  [krit. 
Beitr.  zur  lat.  Formenlehre  p.  350,  p.  364;  —  Ausspr.  u. 
Vocalism.  I  p.  567),  cum  terminationes  fer,  ber,  bernus, 
bilis  idem  valere  demonstraret  atque  participium  ferens. 

Atque  primum  quidem  apertum  est,  adiectiva  a  verbis 
derivata  vel  potius  mera  participia  reiecta  omni  termina- 
tione  adverbiali  verbis  adiuncta  esse.  Ab  his  participiis 
nobis  proficiscendum  est  cum  illa  adiectiva  a  poetis  clas- 
sicis  usitata  contemplamur ,  quae  ab  antiquioribus  gramma- 
ticis  suppleto  participio  cov  expediebantur. 

Itaque  ut  ab  adiectivis  participialibus,  quae  apud 
aevi  Augustei  poetas  leguntur,  ordiar,  notum  est,  horum 
adverbialem  formam  sane  non  inusitatam  adiectivae  post- 
habitam  esse:  prudens,  imprudens,  sapiens,  libens, 2 
insolens,  impotens,  decens:  quibus  in  participiis  fuga- 
cis  actionis  ratio  qualitatem  diuturnam  superasse  videtur. 
Ex  his  quaedam  apparent  iam  in  antiquae  poesis  reliquiis: 
Apud  Plautum  Men.  V,  9,  14  codicum  testimonio  legitur: 
Quaeso  ignoscas  si  quid  stulte  dixi  atque  imprudens  tibi. 


1)  Cum  p.  174,26  formain  Lucilianam  „scelerosi"  pro  „scelerati" 
habendam  esse  moneret. 

2)  Constructio  adiectivi  „libens"  est  eadem  atque  Graecorum 
clOfxtvog,  ixwv,  ixovotog,  t&ekovocog,  i&eXcov.  cf.  Kruegeri  gramm. 
Graec*  §  57,  5,  2.  —  Pind.  Isthm.  V  [VI],  61  sq.:  co  Ziv  ndrtQ, 
&v[t$  &eXiov  &Qdv  ccxovoag.  [Mitscherl.  ad  Hor.  c.  III,  30,  16]. 

Ter.  Phorin.  V,  1,  17   (Umpfenb.,    Fleckeis.;   IV,  6,  17 
Dziazk.) : 

verum  istoc  me  nomine 
eo  perperam  olim  dixi,  ne  vos  forte  iniprudentes  x  foris 
effutiretis. 

Adiectivum   prudens   maxime    participialem    naturam 
prae  se  fert  in  hoc  fragmento  tragico  : 
LXXVIII,  115  sq.  —  Rib.  —  prudens   ct    sciens   1  ad 
pestem  ante  oculos  positam.  .  . 
Idem  invenitur  apud  Ennium: 
Annal.  VI,  18  —  216  (V.).  Certando  prudens  animam  de 

corpore  mitto. 
Adiectivum    imprudens    usurpatum    est    ab    Lucretio:    V, 
1007  sq.  (1009  sq.  M.) 

illi  inprudentes  ipsi  sibi  saepe  venenum  |  vergebant. 
Posteri    saepe    ad    adiectiva    prudens,    imprudens 
confugerunt : 
Hor.  c.  III,  29,  9:  Prudens  futuri  temporis  exitum 
caliginosa  nocte  premit  deus. 
—  Serm.  1,  10,  87  sq.  Complures  alios,  doctos  ego  quos 

et  amicos  |  prudens  praetereo. 
Tib.  Eleg.  I,  6,  29:  Non  ego  te  laesi  prudens. 
Ov.  Met.  III,  364:    illa   deam    longo   prudens    sermone 

tenebat. 
Fast.  V,  685:    Sive  deum  prudens  alium  diamve  fefelli. 
cf.  V,  613. 
Ut  adiectivum  prudens   pro    adverbio   consulto   habitum 
est,  ita  imprudens  pro  inconsiderate: 
Hor.  Seni.  I,  4,  135  sq.:  Sic  dulcis  amicis 
occurram.     Hoc  quidam  non  belle:  numquid  ego  illi 
imprudens  olim  faciam  simile?  — 


1)  Quod  pro  adiectivo  iniprudens  hoc  loco  in  Terentii  libro 
Basilicano  vitiose  positum  est  adiectivum  impudens  Horatii  tem- 
pore  interdum  vim  adverbii  habuit  ut 

c.  HI,  27,  49  sq.:     impudcns   liqui    patrios    Penates,   impudens 

Orcum  moror. 

Tib.  El.  I,  2,  39:  Si  quis  ct  imprudens  aspexerit. 

Prop.  El.  V  (IV),  1,  71:    Quo    ruis    imprudens,    vage, 

dicere  fata,  Properti? 
Lachmannus  ad  h.  1.   monet,   vocem   imprudens   non 
vocativum    repraesentare ,    sed   primo    casu    positam    esse: 
„  imprudens  dicere." 

Ov.  Fast.  IV,  534;    Longamque    imprudens    exsoluisse 

famem.  cf.  ib.  V,  338. 
Rationem  in    adiectivo    prudens    perspectam  Horatius 
ad  adiectivum  sapiens  transtulit: 

Serm.  I,  1,  36  sq. :  [magni  formica  laboris]  — 

quae  simul  inversum  contristat  aquarius  annum, 

non  usquam  prorepit  et  illis  utitur  ante  |  quaesitis  sapiens 
Reiecta  Gesneri  coniectura  potiens  docta  illa  quidem  sed 
minus  eleganti,  adiectivum  sapiens  contra  optimorum  codi- 
cum  auctoritatem  vulgatae  lectioni  patiens  praeferendum 
puto.  Nam  praeter  Bentleii  et  Heindorfii  sententias  gravis- 
simas  me  commovit  similitudo  Graeca  ab  Orellio  allata: 

Hes.  0.  et  D.  778,  ubi  formicae  appellatio  ^ldoig  datur: 

ore  t'  1'dqig  O&qov  a\iacai. 
Transeo  ad  adiectivum  libens  quod  comici  vehementer 
adamaverunt,  quamquam  item  Horatius,  Vergilius,  Pro- 
pertius  eo  nti  non  dubitaverunt.  Itaque  prae  illis  paucis 
versibus,  quos  apud  recentieres  poetas  Latinos  hoc  adiecti- 
vum  occupat,  comicorum  versuum  copia  nobis  respicienda 
est  satis  magna:  quam  universam  percensere  non  nieum 
esse  puto. 

Plaut.  Pseudol.  I,  5,  109:  Agedum,  studeo  hercle  audire: 
te  ausculto  lubens. 

Ritschelius   hunc  versum   ex   duobus    contraxit   eiectis 
quibusdam  verbis  spuriis.  Atque  illos  codex  vetus  sic  exhibet: 

C.  Studie  hercle  audire  nam  te  dauscultu  lubens. 

S.  Agedum,  nam  satis  libenter  te  ausculto  loqui. 
Interpolationis  suspicio  forma  libenter  confirmari  videtur. 

Afran.  Simul.  fr.  4  (v.  306  Rib.):  Ne  ego  illos  velitantes 

ausculto  lubens. 

Plaut.  Trin.  IV,  1,  2 :  Neptuno  —  laetus  lubens  laudes  ago. 
Liv.  Andronic.  Aegisth.  V  (v.  9) :  Sollemnitusque  deo  litat 
laudem  lubens. 

Hos  versus  memoria  repetenti  mihi  in  formani  lubens 
appellatio  vocis  sacrae  cadere  videtur,    quam  Ladewicus 
ad  Verg.  Aen.  III,  457  participio  volens  tribuit. 
cf.  etiam  Mitscherl.  ad  Hor:  c.  III,  30,  16. 

Ad  exemplar  priscae  latinitatis  adiectivum  libens  pro 
adverbio  libenter  positum  est  in  multis  reeentiorum  poe- 
tarum  versibus: 

Hor.  c.  III,  4,  29  sq. :  libens 
insanientem  navita  Bosporum  tentabo  — 

—  Epist.  I,  14,  44:  quam  scit  uterque,  libens,  censebo, 

exerceat  artem. 
Verg.  Aen.  III,  438:  Junoni  cane  vota  libens  —  cf.  Aen. 

VI,  146.  VIII,  155. 
Tib.  El.  IV,  5,  9  (Pseudotib.  4,  9  Baehrens) :  Magne  Geni, 

cape  tura  libens. 
Prop.  El.  III  (II)  24,  27:   Tetra  venena   libens  et  nau- 

fragus  ebibat  undas. 
Ov.  Met.  XIV,  720:  Vincis  enim  moriorque  libens. 

Extremo  loco  commemoro: 
Ov.  Am.  III,  751:    Sera  veni,   positaque  decens  incede 

lucerna. 

Hor.  Epod.  XVI,  13  sq. :  Ossa  Quirini  |  dissipabit  insolens. 

Haec  constructio,  quam  Augustei  aevi  poetae  in  usum 

suum  converterunt ,  certa  lege  caret  apud  antiquiores  poetas, 

qui    modo   adverbialem ,    modo    adiectivam  formam  illorum 

participiorum  praetulerunt : 

cf.  Plaut.  Bacch.  II,  2,  23:  Vide,  quaeso,  ne  quis  tractet 
illam  indiligens. 

—  Mil.  I,  1,  28  at  indiligenter  iceram. 

Praeter  illa  genuina  praesentis  participia  multa  exstant 
nomina  adiectiva  in  varias  syllabas  exeuutia,  quibus  vis 
participialis  interdum  propriis  terminationibus  no- 
tata  continetur.  Ex  hoc  ingenti  numero  primum  adiectiva 
in   tus  terminata  recenseamus.     Quorum  naturam  Haasius 

illustrat  his  verbis  ad  Reisigii  schol.  de  gramm.  lat.  §  110: 
,,  Urspriinglich  sind  dicsc  Worter  wohl  nur  anzusehen  als 
Participia  perf.  pass. ,  odcr  vielmchr  nach  dcrcn  Analogie 
gebildet  von  verlorcnen  oder  nur  in  der  Idee  vorhandcncn 
Verbis." 

Neque  vero  omnia  huius  generis  adiectiva  enumerabo, 
sed  ea  tantum,  quae  aeque  apud  poetas  classicos  atque 
in  antiquissimo  poesis  Romanae  sermone  inveniuntur :  quo 
in  numero  habentur  adiectiva  tacitus,  invitus,  laetus. 
Ex  his  autem  adiectivum  invitus  ab  omnibus  scriptoribus 
latinis  cum  verbis  coniungi  solet. 
tacitus: 
Plaut.  Bacch.  IV,  9,  59  sq.:  lacrumans  tacitus  ausculta 

bat,  quae  ego  loquebar, 
tacitus  conscripsit  tabellas. 

Horat.  Epist.  I,  17,  50  sq. :   Sed   tacitus  pasci  si  posset 

corvus  (cf.  Serm.  I,  9,  12,  al). 
Verg.  Ecl.  IX,  21:    Vel    quae    sublegi   tacitus    tibi  car- 

mina  nuper.  cf.  Aen.  II,  125. 
Ovid.  ars  amat.  I,  628:  Si  tacitus  spectes. 
cf.  Heroid.  III,  12.;  Trist.  I,  1,  21  sq.,  ib.  29,  V,  1,  50. 
invitus: 
Plaut.  Poenul.  III,  1,  32:    Quod    tu    invitus    nunquam 

reddes  domino. 
Stich.  I,  3,  3  —  4:   Neque  quisquam  melius  referet  matri 

gratiam, 
quam  ego  matri  refero  meae  Fami  invitissimus. 
Catull.  LXVI,  39:  Invita,  o  regina,  tuo  de  vertice  cessi. 
Quem    versum    ad    exemplar    Callimachi    compositum 
esse  constat. 

Hor.  Epist.  II,  2,  195  sq.  (et  saepius):  an  neque  sumptum 
invitus  facias  — . 

Verg.  Aen.  X,  233:    rupimus   invitae    tua   vincula.    (cf. 

Aen.  VI,  460). 
Ovid.  Heroid.  XVII  (XVIII),  123  sq.:     Invitus    repeto 
patriam |  Invitus  certe  nunc  moror  urbe   mea. 


—    59     - 

laetus: 
Plaut.  Ampbitr.  II,  2,  44:  Amphitruo  uxorem  solutat  lae- 

tus  speratam  suam. 
Ter.  Hecyr.  III,  3,  7 —  8  laetae  exclamant. 
Enn.  satur.  reliqu.  IV,  6  (v.  26)  V:    Quippe    sine   cura 

laetus  lautus  cum  advenis. 
Hor.  c.  III,  8,  27  (et  saepius)   dona  praesentis  cape  lae- 

tus  horae. 
Versus  memorabilis,   in  quo  adverbium   cum  adiectivo  con- 
iugatum  est,  exstat  Catull.  XXXI,  4: 

Quam  te  libenter  quamque  laetus  inviso. 
Verg.  Georg.  I,  301:    mutuaque  inter  se  laeti    convivia 

curant. 
cf.  Georg.  III,  320;  Aen.  I,  554;  II,  260;  III,  347;  IV,  295, 

saepius. 
Tib.  El.  II,  4,  41 :   Qui  tua   tunc  iuvenes   spectent  incen- 

dia  laeti. 
—  IV,  6,  3  (Pseudotib.  III,  5,  3  B.)  tibi   se   laetissima 

compsit. 
Ov.  Heroid.  XV,  253  sq. :   Oscula  si  natae  dederas,  ego 

protinus  illa 
Hermiones  tenero  laetus  ab  ore  tuli. 

certus,  tutus1: 
Hor.  c.  1,  7,  28:  Certus  enim  promisit  Apollo, 
quem   versum    Nauckius    ex    coniectura    admodum    incerta 
ad  Protei  epitheton  Homericum  spectare  dicit  d'  349 : 
d?2a  %a  \dv  /.wl  eeuie  ytQiov  afaog  vtjjiiEQ%rjg. 

Iam  venio  ad  adiectiva  in  dus  terminata,  quae  a 
me  in  hunc  adiectivorum  ut  ita  dicam  participialium  nume- 
rum  referuntur:  de  quibus  Corssenus  haec  praecipit  (Krit. 
Beitr.  p.  130): 


1)  Adiectivum  tutus,  quo  antiquiores  poetae  non  esse  usi  viden- 
tur,  apud  poetas  classicos  haud  ita  rarura  est;  cf.  Hor.  c.  II,  10,6  sq. 
(ubi  de  distinctione  post  adiectivum  tutus  ponenda  vide  Nauckium), 
c.  IV.  5,  17;  Verg.  Aen.  I,  243  sq.;  Prop.  El.  III  (II),  12,  11:  Ov.  Met. 
XV,  99  (ubi  Heinsii  lectionem  „tutae"  probo);  II,  149;  Rem.  am.  347. 

„Diese  W&rter  drttcken  rein  das  Haften  des  in  der 
Verbalwurzel  liegenden  Thiitigkeits-  oder  Zustandsbegriffes 
ans.  . .    Dieselbe   einfache   Bedeutung  haben  aueh  die  anf 

bu-n-do-  gebildeten  Verbaladiectiva die  J>oj)|>  /wci- 

fellos  riohtig  als  Gerundivformen  von  der  Wurzcl  fu-  erklart 
hat« 

Atque  in  horum  adiectivorum  rationc  perspicienda  ccr- 
nitur  quantum  studia  grammatica  aetate  nostra  profecerint, 
cum  Julius  CaesarScaliger,  vir  acutissimus ,  adicctiva 
in  undus  terminata  a  maris  excessu  naturam  nacta  cssc, 
quippe  ab  undis,  doceret  („de  causis  ling.  Lat."  lib.  IV 
cap.  98).  —  De  eadem  explicatione  illius  terminationis  tam- 
quam  a  Gellio  profecta  („ut  laetabundus  is  dicatur  qui 
abunde  laetus  sit")  disseruit  Laurentius  Valla,  Elegani 
1 ,  9  sq. 

Terminatione  bundus  igitur,   quae  apud  poetas  classi- 

cos  raro   occurrit  (cf.  Verg.  Ecl.  VI,  57  sq. :   errabundus, 

Georg.  III,  488:  moribundus),  Plautus  artificiose  usus  est, 

cum  participiorum  loco  numerosiora  illa  adiectiva  scriberet: 

Pseudol.  V,  1,  29    [quem    versum    ex    Spengelii   restitu- 

tione  afferro] 
sic  [ego]  palliolatim  amictus  hac  incessi  ludibundus. 
Aulul.II, 4, 38.  Homo  ad  praetorem  plorabundus  devenit. 

Venio  ad  genera  quaedam  adiectivorum ,  quae  ab  aevi 
Augustei  poetis  cum  propter  vim  eximiam  iis  propriam  tum 
propter  terminationes  versibus  pangendis  utilissimas  cum 
verbis  consociabantur.  Quemadmodum  adiectiva  in  bilis 
exeuntia,  quae  —  ut  ait  Reisigius  1.  1.  §  107  —  propterea 
a  poetis  saepe  usurpata  sunt,  quia  terminationes  abile  et 
ebile  plenum  efficiant  dactylum.  —  Iam  adiectiva,  quae 
exeunt  in  osus,  Scaligero  (de  causis  ling.  lat.  lib.  IV  c.  98) 
habere  originem  videbantur  a  Graecis ,  ut  vinosus ,  olvcodt^. 
Laurentio  Valla  autem  iudice  (Elegant.  I,  21)  haec  adiectiva 
„partim  a  nomine  descendunt,  partim  a  verbo,  partim  ab 
utroque.  Et  ea  quidem,  quae  descendunt  a  nomine,  ha- 
bitionem  sive  vehementiam  copiamve  significant 
et  affectionem'-  sq.     Cum  hac  sententia  conscntit  Rcisigii 

de  his  adiectivis  iudicium  1.1.  §  110:  „Die  Worte  auf  osus 
bezeichnen  eiue  Fiille  oder  Starke  vou  Etwas." 

Termiuationem  ulus  saepe  deminutivam  esse  unus- 
quisque  cum  Reisigio,  Zumptio  gramrn.  §  259  consentit: 
sed  cum  neque  illud  attineat  ad  quaestiouem  meam  neque 
Meiringii  doctrina  (Lat.  Gramm.  §  348);  „eine  Neigung 
bezeichnet  die  Endung  ulus,  vorzugsweise  eine  solche,  der 
man  aus  Schwache  naehgibt/-  ea  tantum  adiectiva  in  ulus 
exeuntia  huc  refero,  quae  Moiszisstzigius  significat  (Prakt. 
Schulgranim.  §  279):  „ulus  hat  die  Bedeutung  des  Par- 
ticip.  Praes.  act." 

De  terminatione  idus  Zumptio  assentior  (1.  1.  §  249): 
„Die  Endung  idus,  hauptsachlich  von  Verbis  intransitivis, 
driickt  ohne  Nebenbedeutung  die  Eigenschaft  des  Verbi 
aus." 

Iam  cum  consilii  mei  rationem  reddiderim,  ad  horum 
adiectivorum  singula  genera  transeo. 

Ac  primum  quidem  adiectivis  praedicativis  in  bilis 
terminatis  poetae  elegantiores  favent: 

Verg.  Aen.  438  sq. :   sed  nullis  ille  movetur 
fletibus,  aut  voces  ullas  tractabilis  audit. 

—  V1I?  250  soloque  immobilis  haeret. 
-  XII,  3  ultro  implacabilis  ardet. 

Tib.  El.  II,  4,  22:    Ne    iaceam    clausam    flebilis    ante 

domum. 

—  IV,  1,  44  (Pseudotib.  II,  44):   instabilis    natat   al- 

terno  depressior  orbe  (scil.  libra). 
Adiectiva  in  osus  exeuntia,  quibus  praedicatum  ampli- 
ficatur,   cum  in  aliis   tum  in  his  recentiorum  poetarum  ver- 
sibus  exstant: 

Catull.  L,  1  sq.:  otiosi  |  multuni  lusimus. 

Cic.  Arat.  442  (Orelli  2.  ed.):   Labitur  illa  simul,    natam 

lacrimosa  requirens. 
Hor.  Epod.  XVII,  77  ut  ipse  nosti  curiosus. 

—  Serm.  II,  5,  10   (sed  me)  |  imperiosa   trahit  Pro- 

serpina.  cf.  Ov.  Heroid.  XIX  (XX);  81. 

Hor.  Serm.  II,  5,  48  leniter  in  gpem  |  adrepe  officiosus. 

ofl  Ov.  ex  Ponto  IV,  2,  6;  6,  7  sq. 
Ovid.  Heroid.  II,  45:   At   laceras  etiam  puppes    fnriosa 

refeci 

Quem  versum  V.  Loersius  bis  verbis  illustrat:  „furios;i. 
furioso  amore  obcaecata." 

Met.  IX,  54:  tergoque  onerosus  inbaesit. 

Fast.  VI,  507  sq.:  Latias  Saturnia  baccbas 

instimulat  fictis  insidiosa  sonis.  cf.  ex  Pont.  IV,  6,  8. 
Adiectiva  in  ulus  terminata  ante  aetatem  Augusteam  prae- 
dicative  posita  esse   negaverim:   itaque   in  excultioris  illius 
aetatis   versibus   quibusdam   enumerandis  aequiesco,  e  qui- 
bus  terminationis  buius  vis  cernatur: 

Hor.  c.  I,  38,  6:  sedulus  curo. 

—  Epist.  I,  1 3,  4  sq. :   ne  studio  nostri  pecces  odiumque 

libellis  |  sedulus  importes  opera  vehemente  minister. 

Orellius  sano  iudicio  usus  structuram  horum  verborum 

banc  esse  dixit:   „ne  sedulus   importes  odium  libellis  mini- 

ster  opera  vehemente. " 

Tib.  El.  II,  1,  50:  Compleat  ut  dulci  sedula  melle  favos. 
cf.  i,  5,  71  sq.,  II,  4,  42.  Prop.  El.  III  (II)  18,  10;  Ov.  ars 
am.  I,  154;  Amores  I,  11,  8;  Heroid.  XVII  (XVIII),  22; 
Trist.  III,  12,  33. 

Hor.  A.  P.  188:   Quodcunque   ostendis  mihi  sic,   incre- 

dulus  odi. 

Prop.  El.  I,  3,  28:  Obstupui  vanido  credulus  auspicio. 
cf.  Tib.  El.  I,  9,  38. 
Adiectiva  in  idus  terminata  posita  videntur  prout  ra- 
tiones  cum  aliae  tum  metricae  exigebant  et  a  veteribus  et 
a  classicis  poetis.  Etenim  adiectiva  timidus,  trepidus, 
rapidus,  stolidus  iam  in  antiquis  fabulis  ad  praedicatum 
exornandum  adhibentur. 

Timidus: 
Plaut.  fab.  incert.  nom.  [ex  fragmentis  a  Pareo  collectis  — 
ed.  1641  p.  824  —  „Donat.  ad  Ter.  Eum.  4,  2  et  Phorm.  2,  1"] 

nam  et  ex  mari  timida  ecce  ego  pavitare. 

Ter.  Hecyra  III;  3,  5:    Nam   modo   intro   me  ut  corripui 
timidus. 

ldem  adiectivum  apud  posteriores  divulgatum  est: 
Prop.  El.  I,  18,  25  sq. :    omnia   consuevi    timidus    per- 

ferre  superbae 
iussa  — . 

Ov.  Met.  X,  G5sq. :   tria   qui   timidus,    medio    portante 

catenas, 
colla  canis  vidit. 
Hunc  versum  iam  olim  multum  tentatum  esse  docent  variae 
lectiones,    quae    exstant   in   libris    mss.    Hainburg.  II   teste 
Heinsio    praebet    ,,timidas":    quod   sensu    cassum   est.     In 
prim.  Reg.  legitur  „  tumidi " ,  i.  e.  irati ,    quod  quamvis  pro- 
batum  Jahnio  tamen  alienum  mihi  videtur  ab  hac  sententia. 
Angues  enim  irati,  non  canes  tumidi  vocari  solent.     Hein- 
sius   denique  pro   timidus  coniecit  Stygii   (cauis):   a  qua 
coniectura  ut  nimis  arguta  abstinendum  esse  censeo. 
Trepidus: 
Ex  incertis  incertorum  fabulis-trag.  XXXII,  63  Rib. 
Ego  tunc  pudendam  trepidus  hortabar  fugam. 
Verg.,  Georg.  IV,  73: 

Tum    trepidae    inter   se    coeunt,  —    cf.  Aen.  III,  616, 

666,  al. 
Prop.  El.  V  (IV),  1,  43:   Cum   pater  in  gnati  trepidus 

cervice  pependit. 
Ov.  Met.  II,  194:   Vastarumque   videt   trepidus    simu- 
lacra  ferarum. 
Rapidus,  stolidus: 
Plaut.  Menaechm.  Prol.  63  sq. :    Nam  rus  ut  ibat  forte  ut 

multum  pluverat, 
ingressus  fluvium  rapidum  ab  urbe  haud  longule, 
rapidus  raptori  pueri  is  subduxit  pedes. 

Bergkius  in  adiectivo  rapidus  absolute  posito  ita  ofifen- 

dit,  ut  scribcndum  proponeret:  „rapidus  raptori  fluvius": 

—  Bacch.  III,  6,  19:  Atque  i  se  quom  frustrant,  frustrari 

alios  stolidi  existimant. 

Lucretius   adiecthris  Langnidus,   pavidus  pro  par 
ticipiis  Langnens,  pavens  atitar: 

—  V,  649  sq.  (651  sq.  Lachm.):   Aut  ubi  de  longo  cursu 

sol  altima  eaeli 
impnlit  atqoe  Bnofl  efflavit  langnidns  ignes. 

—  V,  1227  sq.  (1229  L.):    non  divom   pacem    votis   adit 

ac  prece  quaesit 
veutorum  pavidus  paces  animasqne  secnndas. 
Lucretii  vestigia  premere  videtur  Vergilius: 
Aen.  11,489:  tum  pavidae  tectis matres ingentibns  crrant 
Hor.  Serm.  II,  6, 113:  currere  per  totum  pavidi  conclave. 
Similiter  adiectivum  impavidus  apud  Ovidium  legitur 
Heroid.  VI,  96: 

Impavidus  somno  nocte  silente  frui. 
Ex    carminibus   poetarum   aevi   Augustei   praeterea  comme- 
moranda    videntur    adiectiva    invidus,    lividus,    avidus, 
placidus,  cupidus,  turbidus,  fervidus,  horridus,  eva- 
nidus,  callidus  etc. 

Hor.  c.  III,  19,  22:   audiat  invidus  |  dementem   strepi- 

tum  Lycus. 
cf.  c.  III,  24,  32. 

—  Epist.  II,  1,  89:  nos  nostraque  lividus  odit. 
Verg.Aen.III,  132:  ergo  avidus  muros  optatae molior  urbis. 

(cf.  Aen.  VI,  210;  I,  514). 

—  IV,  578  adsis  o  placidusque  iuves. 

—  VIII,  165:  Accessi  et  cupidus  Phenei  submoeniaduxi. 

—  X,  648:  animo  spem  turbidus  hausit  inanem. 
cf.  X,   763.  XI,  742.  814. 

—  X,  788:  trepidanti  fervidus  instat. 

Ovid.  amores  II,  16,  19:    si    premerem    ventosas    horri- 

dus  Alpes. 
cf.  Met.  I,  514. 

—  Rem.  am.  653.    Fallat,   et  in  tenues  evanidus  exeat 

auras. 

—  art.   am.   II,  261  sq. :    Nec    dominam    iubeo    pretioso 
munere  dones:  |  Parva,  sed  e  parvis  callidus  apta  dato. 

cf.  Amores  I,  2,  6.  Met.  XIII,  323.  Fast.  I,  268. 

3.     DE  ADIECTIVIS   PRAEDICATIVIS ,    QUAE    CERTIS   FINIBUS 
XOX   CONTINENTUB. 

Nova  adiectivorum  praedicativorum  copia,  qua  uteban- 
tur  aevi  Augustei  poetae  in  moribus  hominum  describendis, 
ex  Ennio  et  Lucretio  provenisse  videtur:  quamquam  de 
Ennii  annalibus,  quorum  pauca  supersunt  fragmenta,  incer- 
tum  est  iudicium.  Sed  documento  sunt  bi  versus:  VII,  10 
(248  sq.  V.) : 

„Ingenium  cui  nulla  malum  sententia  suadet  |  ut  faci- 
nus  faceret  levis  aut  malus,  doctus  fidelis  |  suavis  homo 
facundus,  suo  contentus  beatus  |  scitus  secunda  loquens 
in  tempore,  commodus  verbum  |  paucum. 

Cum  his  versibus  primum  comparari  possunt  Vergilii 
verba  quae  exstant  Aen.  I,  352: 

Multa  malus  simulans. 
Praeterea    adieetivum    commodus,    quo    usus    est   Ennius, 
dignum  videtur  quod  a  nobis  notetur,  cum  in  eo  usus  Plau- 
tinus  ab  Horatii  et  Ovidii  consuetudine  multum  distet: 
Plaut.  Mil.  II  f,  1,  49:   Incommoditate  abstinere   me  apud 

apud  convivas  commodo 
commemini. 

Ab  hoc  usu  recedunt  Horatius,  Ovidius: 
Hor.  c.  IV,  8, 1:  Donarem  pateras  grataque  commodus, 
Censorine,  meis  aera  sodalibus,  — 
Quaeritur,  utrum  verba  ,;meis  sodalibus"  ad  donarem  an 
ad  commodus  referenda  sint.  Illud  praetulerunt  Lambi- 
nus,  Orellius,  alii,  huic  interpretationi  patrocinatus  est 
Mitscherlichius ,  qui  versum  Platonicum  dictum  de  Pindaro 
comparat:  aouero^  >V  fyivoiatv  ch')]o  ode.  .  . 

Usum  adiectivi  commodus  ab  aniiquissima  aetate 
repetenti  mihi  non  dubium  videtur,  quin  Mitscherlichii  studia 
Graeca  alioquin  laudabilia  huic  loco  non  conveniant. 

Deinde   ad   hanc    scribendi  modum   illustrandum    utilis 
videtur  versus  qui  est  Horat.  Epist.  II,  2,  195: 
distat  enim,  spargas  tua  prodigus. 

Accedunt  ex  Ovidii  carminibus  haec:  Am.  II,  15,  16  — 
Et  digitum  iusto  commodus  orbe  teras. 

5 

Ani.  I,  0,  10:  Strenuus  exempto   fine  scquetur  amans. 
Heroid.  IX,  67  sq. :  Diomedis  imago, 
efferus  hmnana  qni  dapc  pavit  cquos. 

—  XII,  193:  pro  quo  tot  res  insana  rcliqui. 

—  XIII,  42:  haec  bclli  tempora  tristis  agam. 

—  XIV,  124:  Quaequc  tibi  tribui  munera,  dignus  habes. 
Met.  VI,  698:  supposuique  ferox  imis  mea  terga  cavcrnis. 

—  VIII,  128  sq. :   Sed  tamen  ex   illis  aliquis,   quos  im- 

pia  lacsi, 
me  perimat  — 

Trist.  I,  2,  103  sq. :  proque  |  Cacsare  tura  pius  Caesari- 

busque  dedi. 
Sic  recte  constitutus  mihi  videtur  ab  editoribus  hic  vcr- 
sus  ad    auctoritatem  quorundam    librorum,    cum   alii   diis, 
alii  piis  exhiberent. 

Ex  Grat.  Cyneg.  denique  duas  sentcntias  illis  subiungo: 
v.  184  sq.:   sicut  Acarnanes   subierunt  proelia  furto,  |  sic 
canis  illa  suos  taciturna  supervenit  hostis. 

—  413  sq.:    Quodsi  dat  spatinm  clemens  —  morbus. 
Apud  Lucretium  cum  alia  adiectiva  praedicativa ,  tum 

ea,  quae  a  ma  infra  exponentur,  inveni:  quorum  numerum 
augere  non  opus  est.  In  liberiore  enim  diccndi  ratione  cardo 
versatur  huius  consuetudinis :  —  ubi  primum  via  ad  novandi 
licentiam  munita  est  luculentissimis  exemplis,  iam  ad  multa 
adiectiva  idem  usus  translatus  est.  Quam  ob  rem  iterum 
atque  iterum  ad  Lucretii  carmina  tanquam  ad  fontem 
adiectivi  praedicativi  revertor. 

Lucret.  nat.  rer.  II,  624  sq. :    ergo   cum   primum   magnas 

invecta  per  urbis 
munificat  tacita  mortalis  muta  salute. 

—  III,  957  sq.  (959  Lachm.):  et  necopinanti  mors  ad  ca- 

put  adstitit  ante 
quam  satur  ac  plenus  possis  discedere  rerum. 

—  IV,  943  sq.   (946  sq.  L.):     pars    etiam    distracta    per 

artus  non  queat  esse 
coniuncta  inter  se  neque  motu  mutua  fungi. 

Lucret.  nat.  rer.  IV,  1228  sq.  (1236  L.):    multo  sanguine 

maesti  |  conspergunt  aras. 
Post  aevum  Augusteum    qui    exstiterunt   poetae   Latini 
pauca   admodum    in   adiectivi   praedicativi   ratione   novasse 
videntur,  quemadmodum  adiectivo  alternus  adverbii  munus 
tribuerunt  Persius ,  Statius : x 

Pers.  Sat.  V,  155  sq. :  subeas  alternus  oportet 

ancipiti  obsequio  dominos,  alternus  oberres. 

Stat.  Theb.  XI,  42  sq.:    ceu   redeunt  nubes,    ceu  circum 

flantibus  Austris 

alternus  procumbit  ager  — : 
in  quo  versu  a  Bernartio  defendendo  —  cum  is  contra 
librorum  auctoritatem  alternis  scriberet —  Gronovius  com- 
plura  exempla  congessit,  quibus  cum  lectionis  integritas 
probatur  tum  universae  constructionis  imago  oculis  pro- 
ponitur. 


1)  Quamquam  ad  hanc  licentiam  iam  Manilius  aspirat:  Astronom. 
V,  424: 

nunc  altcma  ferens  in  lentos  bracchia  tactus. 


ADDENDA. 


Ad  exempla  in  adnotatione  p.  7  enumerata  accederet  versus  Plaut. 
Bacch.  622  Ussg.  (IV,  3,  10  —  11  Ritschl.) ,  si  vere  Plautinus  esset: 

Qui  patri  reddidi  omne  aurum  amens. 
Haec  verba  trimetrum  Creticum  efficere  contendit  Ussingius ,  quasi 
nesciret,  vocis  ab  Herraanno  restitutae  amons  vocalem  a  longam, 
traditae  vocis  amans  priorem  syllabam  brevem  esse:  ergo  ille  Molos- 
sum  pro  Cretico  habet.  Quare  persistendum  videtur  in  versibus  a 
Ritschelio  constitutis,  a  Fleckeisenio  comprobatis,  quos  ita  accipio,  ut 
verba  metri  causa  in  hunc  versum  illata  tamquam  incerta  uncis  in- 
cludantur : 

Qui  patri  reddidi  quod  fuit  prae  manu. 
[Credibile  hoc  quoipiamst?]  Sumne  ego  amens  homo? 


ALBERTUS   PICK  DE  VITA   SUA. 


Natus  sum  Landsbergae  ad  Wartham  sitae  Id.  Mai. 
anni  LII  h.  s.  patre  Naumanno,  quem  superstitem  gaudeo, 
matre  Minna  e  gente  Montag,  quam  ante  hos  duodecim 
annos  morte  mihi  ereptam  lugeo.  Fidei  addictus  sum  iudaicae. 
Litterarum  elementis  superatis  gymnasium  Landsbergense 
adii,  quod  tunc  sub  Tzschirneri  faustis  auspiciis  recens 
conditum  etiam  nunc  floret  regente  F.  H.  Kaempf,  viro 
doctissimo.  Ibi  cum  in  studia  laetissima  per  octo  fere  annos 
incubuissem  iamque  haud  multum  abesset,  ut  in  primam 
classem  ascenderem,  valetudinis  infirmitate  a  spe  animi 
uberius  excolendi  deiectus  sum.  Itaque  seposito  litterarum 
studio  per  septuennium  operam  dedi  7  ut  et  rationibus ,  quae 
spectant  ad  librorum  mercaturam,  imbuerer,  et  patronis 
spectabilibus  in  negotiis  gerendis  praesto  essem.  Iam  cor- 
poris  viribus  in  singulos  annos  augescentibus ,  cum  resur- 
geret  in  animo  meo  pristinus  ille  litterarum  amor,  quem 
nunquam  penitus  exstinctum  fuisse  confiteor,  huic  indulgere 
institui.  Itaque  inde  a  vere  anni  LXXIV  Berolini  studiis 
privatis  deditus  fui ,  dum  per  benevolentiam  et  humanitatem 
Friderici  Hofmann,  viri  illustrissimi  a  consiliis  scholasticis 
eiusque  gubernacula  tenentis  gymnasii  Leucophaei  Beroli- 
nensis,  discipulis  primae  classis  ascriptus  sum.  Deinde 
anni  spatio  interiecto  maturitatis  testimonium  adeptus  autum- 
nali  tempore  anni  LXXVI  •  Lipsiam  me  contuli  ibique  per 
sex  menses  auditor  fui  lectionum  philologicarum  historica- 
rumque,  quas  habuerunt  viri  docti  G.  Curtius,  Eckstein, 
Fritzsche,  Hildebrand,  Hirzel,  Lange,  Voigt.     Idem  sodalis 


fui  et  proseminarii  philologici,  cuius  exercitationes  Lipsius 
professor  nioderabatur,  et  societatis  Graecae,  cui  A.  Th.  H. 
Fritzsche  praefuit.  Exinde  Berolinum  transmigravi ,  ubi  per 
bis  sex  menses  scholas  frequentavi  professorum  J.  G.  Droysen, 
H.  Droysen,  Kirchhoff,  Robert,  Vahlen,  Zeller.  Liberalitate 
autem  professorum  Huebner,  Bresslau,  Robert  aditus  mihi 
patebat  ad  exercitationes  philologicas ,  historicas ,  archaeolo- 
gicas  ab  iis  iuventuti  propositas.  Per  has  ter  sex  menses 
denique  inde  a  vere  anni  LXXVIII  universitatis  Fridericia- 
nae  Halensis  et  fui  civis  et  civitate  ad  absolvenda  studia 
ita  usus  sum7  ut  professorum  Cramer,  Dittenberger, 
Duemmler,  Gering,  Haym,  Hiller,  Keil,  Zacher  lectiones 
audirem.  Praeterea  per  bis  sex  menses  seminarii  philolo- 
gici  regii,  cui  praesunt  Keil,  Hiller,  Dittenberger,  sodalis 
fui  ordinarius.  Item  Keil  benigne  permisit,  ut  societati 
philologicae,  Zacher  ut  societati  theodiscae  interessem. 
Quibus  viris  optime  de  me  meritis,  imprimis  professoribas 
Halensibus,  omnium  maxime  autem  Henrico  Keil,  viro 
illustrissimo ,  dum  spirabo  gratiam  habebo. 


SENTENTIAE    CONTROVERSAE. 


i. 

Aristoxeni  Tarentini  liber,  quem  Westpbalius  Atbe- 
naeum  secutus  dixit  o6uuiv.ia  avfinormd,  nunquam  fuit. 

II. 

Hymn.  Hom.  elg  lijioXV  Jrjk.  v.  58  sq.  deleto  versu  59 
legendum  propono: 

avlooii  dt  %oi  aipETcu  alel 
Xeioog  an    dllozQLrjg. 

III. 

Eurip.  Ipbig.  Taur.  v.  100  legendum  videtur:  &#'  a&v- 
%OV  1'oiiLiev; 

IV. 

AcLzr 

Plaut.  Pseudol.  IV,  6 ,  7  ^'verba   timdita  retinenda  esse 
censeo : 

quas  abs  ted  instipulatust  Pseudolus. 

V. 

Manil.  Astron.  III,  3  sq.  legendum  propono: 
Conor  et  in  dignos  deducere  carmina  cantus. 

